hotchpotch/miracl-hf-unified huggingface dataset:
ఎ.ఎస్.రామన్
ఎ.ఎస్.రామన్ సుప్రసిద్ధ సంపాదకుడు. కాలమిస్ట్.
ఎ.ఎస్.రామన్గా ప్రసిద్ధి చెందిన అవధానం సీతారాముడు కడపజిల్లా ప్రొద్దుటూరులో 1909, ఏప్రిల్ 19న జన్మించాడు.ఇతడు ప్రఖ్యాత శాస్తవ్రేత్త సి.వి.రామన్‌ స్ఫూర్తిగా అవధానం సీతారాముడనే తన పేరును ఎ.ఎస్‌.రామన్‌గా మార్చుకున్నాడు. దీనికి సి.వి.రామన్‌ ఆమోదం కూడా ఉంది. ఇతని తండ్రి అవధానం కృష్ణముని బ్రహ్మానందిని అనే పత్రికను నడిపాడు. వాల్తేరులోని ఆంధ్ర విశ్వవిద్యాలయం నుండి ఇతడు అర్థశాస్త్రంలో మాస్టర్స్ డిగ్రీని పొందాడు. 1936లో రచనావ్యాసంగాన్ని ప్రారంభించిన ఎ.ఎస్.రామన్ వివిధ తెలుగు, ఇంగ్లీషు పత్రికలకు రచనలు చేశాడు. అవధానం సీతారామమ్మ పేరుతో గృహలక్ష్మి పత్రికలో వ్యాసాలు వ్రాశాడు. ఇతడు 1943లో న్యూఢిల్లీ లోని హిందుస్తాన్ టైమ్స్ పత్రికలో అసిస్టెంట్ ఎడిటర్‌గా తన పాత్రికేయ వృత్తిని ప్రారంభించాడు. ఆ తర్వాత ఇతని పాత్రికేయ జీవితం స్టేట్స్‌మన్, టైమ్స్ ఆఫ్ ఇండియా, ఇలస్ట్రేటెడ్ వీక్లీ ఆఫ్ ఇండియా మొదలైన పత్రికలలో 1960వరకు సాగింది. 1953లో బొంబాయిలోని ఇలస్ట్రేటెడ్ వీక్లీ ఆఫ్ ఇండియాలో సంపాదకునిగా చేరాడు. ఆ పత్రికకు మొట్టమొదటి భారతీయ సంపాదకుడు ఇతడే. లండన్ నుండి వెలువడే ది స్టూడియో మేగజైన్‌కు ప్రత్యేక ఆర్ట్ కన్సల్టెంట్‌గా వ్యవహరించాడు. 1960నుండి 1970ల వరకు ఇతడు ఫ్రీలాన్స్ జర్నలిస్టుగా వుండి తర్వాత మద్రాసులో స్వరాజ్య పత్రికకు సంపాదకుడిగా చేరాడు. 2001లో ఇతనికి పద్మ శ్రీ పురస్కారం లభించింది. ఇతడు తంజావూరులోని తమిళ విశ్వవిద్యాలయంలో కొంతకాలం ఫ్యాకల్టీ ఆఫ్ ఆర్ట్స్‌కు డీన్‌గా వ్యవహరించాడు. ఇతడు 2001 , జూన్ 24 తేదీన చెన్నైలో మరణించాడు.
అడుగుజాడలు
అడుగుజాడలు నాటకాన్ని కె.ఎల్.నరసింహారావు రచించగా రాష్ట్రవ్యాప్తంగా పలు ప్రదర్శనలు పొంది, పోటీల్లో బహుమతులు సాధించింది.
నాటకంలోని పాత్రల పేర్లూ, ప్రధాన లక్షణాలు ఇవి:
నాటకాన్ని రచయిత ప్రదర్శించేందుకు ఒక బృందానికి అనుమతి ఇచ్చాకా రాష్ట్రస్థాయి నాటకాల పోటీ గురించి ఆయనకు తెలిసింది. ఆ పోటీలో "అప్పటికి ఇంకా ప్రదర్శించని నాటకాలు" మాత్రమే అనుమతింపబడతాయి అన్న నియమాన్ని అనుసరించి ఆ ప్రదర్శనను వాయిదా వేయించారు. అనంతరం నవంబరు 9, 1956న అఖిల భారత సహకార సప్తాహంలో ఇండియన్ నేషనల్ థియేటర్ ఆధ్వర్యంలో నాటకాన్ని తొలిసారి ప్రదర్శించారు.
ఈ నాటకాన్ని రాసిన తర్వాత దేశాభివృద్ధికి ఉపకరించే నాటకాల పోటీని ఏర్పాటుచేసినప్పుడు రచయిత దానికి పంపారు. ఆ పోటీలో అడుగుజాడలు నాటకం రాష్ట్రస్థాయిలో మొదటి బహుమతిని పొందింది.
సీతాకాంత్ మహాపాత్ర
సీతాకాంత్ మహాపాత్ర (జననం సెప్టెంబరు 17, 1937) ప్రసిద్ధ భారతీయ కవి మరియు సాహిత్య విమర్శకుడు. ఆయన ఒరియా భాషలోనే కాకుండా ఆంగ్ల భాషలో కూడా రచనలు చేసారు. ఆయన 1961 నుండి 1995 వరకు ఇండియన్ అడ్మినిస్ట్రేషన్ సర్వీసు (ఐ.ఎ.ఎస్) గా పనిచేసి పదవీ విరమణ చేసారు. ఆయన న్యూఢిల్లీ లోని నేషనల్ బుక్ ట్రస్ట్ కు చైర్మన్ గా కూడా పదవి నిర్వహిస్తున్నారు.
ఆయన 15 కవిత్వ సమాహారాలు, 5 వ్యాస సమాహారాలు, ఒక యాత్రా చరిత్ర, 30 ఆలోచనాత్మక రచనలు, యివికాకుండా అనేక అనువాదాలను ప్రచురించారు. ఆయన కవిత్వ సమాహారం వివిధ భారతీయ భాషలలో ప్రచురితమయ్యాయి. ఆయన ప్రసిద్ధ సాహితీ సేవలు "సబ్బర్ ఆకాశ్" (1971) (ఆకాశ పదాలు), "సముద్ర" (1977) మరియు "అనేక్ శరత్" (1981)
ఆయనకు 1974 లో సాహిత్య అకాడమీ అవార్డు ఒరియా భాషలో తన "సబ్దర్ ఆకాశ్"కు వచ్చింది. ఆయన భారతీయ సాహిత్యానికి చేసిన అపూర్వ సేవలకు జ్ఞానపీఠ అవార్డును పొందారు. ఆయనకు 2002 లో పద్మభూషణ మరియు 2011 లో పద్మ విభూషణ అవార్డులు వచ్చాయి. అవే కాకుండా సోవియట్ లాండ్ నెహ్రూ అవార్డు, కబీర్ సమ్మాన్ మరియు అనేక యితర ప్రతిష్ఠాత్మక అవార్డులు వచ్చాయి.
సీతాకాంత్ మహాపాత్ర ఒడిషాలోని మహానది యొక్క ఉపనది "చిత్రోత్పల" యొక్క ఒడ్డున గల మహంగ గ్రామంలో 1937 లో జన్మించారు. ఆయన సాంప్రదాయ కుటుంబంలో ఒరియా భాషలో గల భగవద్గీత లోని అధ్యాయాన్ని వల్లె వేస్తూ పెరిగాడు. ఆయన కొరువా ప్రభుత్వ పాఠశాలలో విద్యనభ్యసించిన తదుపరి కటక్ లోని "రేవెన్‌షా కాలేజి" (అప్పటికి ఉత్కల్ విశ్వవిద్యాలయ అనుబంధ కాలేజి) ని ఎంచుకున్నారు. అచట 1957 లో బి.ఎ హిస్టరీ ఆనర్స్ ను పూర్తి చేసారు. ఆ తరువాత 1959 లో అలహావాదు విశ్వవిద్యాలయం నుండి రాజనీతి శాస్త్రంలో ఎం.ఎ డిగ్రీని పూర్తిచేసారు. ఆ కాలంలో ఆయన విశ్వవిద్యాలయ జర్నల్ సంపాదకునిగా యున్నారు. అచట ఆయన ఆంగ్లము మరియు ఒరియా భాషలలో రచనలను ప్రారంభించారు. కానీ తరువాత ఆయన తన స్థానిక భాషలోనే కవిత్వం వ్రాయాలని నిర్ణయించుకున్నాడు. " ఒక కవి తను కలలు కన్న భావాలను వ్యక్తీకరించడానికి స్వంత భాష అవసరం" అని ఆయన అభిప్రాయం. ఆయన పాండిత్య రచనలన్నీ ఆంగ్లంలో ఉన్నాయి.
1969 లో కేంబ్రిడ్జ్ విశ్వవిద్యాలయం నుండి ఆయన డిప్ ఓవర్సీస్ డెవలప్ మెంటు అద్యయనం" చేసారు.
అదేవిధంగా 1988 లో హార్వర్డ్ విశ్వవిద్యాలయంలోని ఆహర ఫౌండేషన్ ఫెలోషిప్ కార్యక్రంలో భాగంగా ఒక సంవత్సరం పాటు గడిపాడు.
He is the recipient of many awards including the Orissa Sahitya Academy Award, 1971 and 1984; the Sahitya Akademi Award, 1974; Sarala Award, 1985; culminating in India's highest literary honour the Jnanpith Award in 1993. In 2002, he was honoured by the Government of India with a Padma Bhushan. In 2011, he was awarded the Padma Vibhushan, the second highest civilian award of India.
రాఘవాపురం (రెడ్డిగూడెం మండలం)
"రాఘవాపురం" కృష్ణా జిల్లా రెడ్డిగూడెం మండలానికి చెందిన గ్రామం. పిన్ కోడ్ నం. 521 185., ఎస్.టి.డి.కోడ్ = 08678 .
పాల ఉత్పత్తిదారుల సహకార సంఘం.
ఈ ఆలయంలో అమ్మవారి నవమ (తొమ్మిదవ) వార్షిక తిరునాళ్ళ మహోత్సవం, 2015,మార్చి-4, బుధవారం నుండి 8వ తేదీ ఆదివారం వరకు నిర్వహించారు. బుధవారం రాత్రి అంకసేవ, గురువారం సాయంత్రం నుండి ముత్యాలమ్మ తల్లికి ప్రసాద నివేదన, శుక్రవారం గ్రామసభ & ఊరేగింపు, శనివారం సాయంత్రం నుండి కుంకుమ బండ్లు, మొక్కుబడి ప్రభలు, ఆఖరి రోజు ఆదివారం నాడు, సిడిబండి మహోత్సవం (సిడిమాను తిప్పుట) మొదలగు కార్యక్రమాలు నిర్వహించారు. ఈ సందర్భంగా దేవాలయం వద్ద కోలాట బృందాల నృత్యాలు, సాంస్కృతిక కార్యక్రమాలు నిర్వహించారు. ఈ కార్యక్రమాలకు చుట్టుప్రక్కల గ్రామాల నుండి భక్తులు అధికసంఖ్యలో విచ్చేసి అలయంలోని అమ్మవారి దర్శించుకుని పూజలు చేసారు. [1]
[1] ఈనాడు కృష్ణా/మైలవరం; 2015,మార్చి-4&14; 1వపేజీ.
కన్నెగంటివారి పాలెం
"కన్నెగంటివారిపాలెం" గుంటూరు జిల్లా, భట్టిప్రోలు మండలానికి చెందిన గ్రామం. పిన్ కోడ్ నం. 522 265., యస్.టి.డీ కోడ్= 08648. 
ఈ గ్రామ పంచాయతీని ఆదర్శ గ్రామ పంచాయతీగా ఎంపిక చేయడానికి అధికారులు సిద్ధం చేసారు. [2]
తిరుమల తిరుపతి దేవస్థానం మరియు హిందూధర్మప్రచార పరిషత్తు సంయుక్త ఆధ్వర్యంలో, ఈ గ్రామములో, 2017,జులై-20న, ధార్మిక సమ్మేళన కార్యక్రమం నిర్వహించినారు. [3]
[2] ఈనాడు గుంటూరు సిటీ; 2015,డిసెంబరు-29; 35వపేజీ. 
[3] ఈనాడు గుంటూరుసిటీ/వేమూరు; 2017,జులై-21; 2వపేజీ.
కెలాటిస్ వెర్సికోలార్
కెలాటిస్ వెర్సికోలార్ లేదా తొండ లేక తోట బల్లి విశ్వావ్యాప్త విస్తరణకల్గీనట్టి ప్రాకుడు జీవి. నివాస ప్రాంతాల్లోను,బయట ప్రదేశాల్లోను,తోటలు,అడవ్వ్లు, వనములున్నట్టి ప్రాదేశాలలో వృక్షోపరజీవన్న సాగిస్తూ నివసిస్తూంటాయి. దేహము మృదువుగా వుంటుంది.కాని గ్రంధిరహితమైన పొడి చర్మముతో ఆవరించబడి వుంటుంది.భూచరజీవనానికి అలవాటు పడిన ఈ జీవ్వులు అస్పష్ఠమైన లైంగిక ద్విరూపకతను ప్రదర్శిస్తాయి.సాధారణస్థితిలో స్త్రీపురుషజీవులను గుర్తించడము కష్ఠము. ప్రత్యుత్పత్తి కాలములో మగ జీవులు పెద్దవిగాను, ఆకర్షణీయమైన వర్ణములో వుండుటేగాక గొంతుక్రింద ఎరుపు వర్ణములో వున్న గులార్ కోశాన్ని కల్గివింటాయి. ఎరుపు వర్ణమువలన ఈ జీవులను రక్తసిపాసులు(Blood Suckers) గా వ్యవహరిస్తారు.కాని ఈ జీవులు ఎప్పుడూ రక్తమును ఆహారముగా తీసుకొవు. లేత గోధుమవర్ణపు దేహము పై తెల్లనిమచ్చ్లు అక్కదక్కడా వుంటాయి. స్త్రీ జీవులు అండ జనక ఉల్బసహిత జీవులు.పిండాభివృద్ధి ప్రత్యక్షంగా వుంటుంది.
30-40 సెం..మి పొడవు వరకు పెరుగు దేహము పొడిగా, ఎండి పోయినట్లుగా వుంటుంది.చర్మీయ గ్రంధులుండవు. దేహాన్ని నాల్గు భాగాలుగా విభజింపవచ్చును. అవి
గుంటూరు జిల్లా గ్రామాల జాబితా
భారతదేశము లోని ఆంధ్ర ప్రదేశ్ రాష్ట్రములోని, కోస్తాంధ్ర ప్రాంతంలో గుంటూరు జిల్లా ఉంది. ఈ జిల్లా లోని గ్రామాలు పరిపాలన 57 మండలాల ద్వారా నిర్వహిస్తారు..
మూలం:ఈ కింది గ్రామాల జాబితా మరియు భారతదేశం యొక్క 2011 సం. జనాభా లెక్కల ప్రకారం గుంటూరు జిల్లాలో ఉన్నసంబంధిత మండలాలలోనివి ఉన్నాయి.
దింటిమెరక
"దింటిమెరక" కృష్ణా జిల్లా కోడూరు (కృష్ణా) మండలానికి చెందిన గ్రామం. పిన్ కోడ్ నం. 521 328., ఎస్.టి.డి.కోడ్ =08671. 
సముద్రమట్టానికి 7 మీ.ఎత్తు
రేపల్లె, పెడన, మచిలీపట్నం, గుడివాడ
అవనిగడ్డ, మోపిదేవి, నాగాయలక, చల్లపల్లి
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 79 కి.మీ
జిల్లాపరిషత్ హైస్కూల్, లింగారెడ్దిపాలెం
ఈ గ్రామం కోడూరు గ్రామానికి ఒక శివారు గ్రామం.
ఈ గ్రామములో ఒక నెలరోజుల క్రితం, 7వ నంబరు పంటకాలువలో అమ్మవారి, స్వామివారల విగ్రహాలు కొట్టుకు రావడంతో, ఆ ప్రాంత రైతులు వాటిని బయటకు తీసి, అక్కడే పంటకాలువ ప్రక్కనే ప్రతిష్ఠించి పూజలు చేసారు. కోడూరుకు చెందిన శ్రీ కంచర్లపల్లి లీలాకృష్ణ అను భక్తుడు, ఆలయనిర్మాణానికి ఆర్థిక సహాయం అందజేయడంతో ఆలయం రూపుదిద్దుకున్నది. ఇక్కడి భక్తులు ఆలయానికి ఒక కమిటీని ఏరోఅటుచేసుకొని, 2015,మార్చ్-5వ తేదీ, ఫాల్గుణపౌర్ణమి, గురువారం నాడు, ప్రథమ జాతర మహోత్సవాన్ని అత్యంత వైభవంగా నిర్వహించిన్మారు. ఈ జాతరకు చుట్టుప్రక్కల గ్రామాల నుండి అధిక సంఖ్యలో విచ్చేసి, అమ్మవార్కి పాల పొంగళ్ళు వండి, అమ్మవారికి నైవేద్యాలు సమర్పించారు. [1]
ఈ ఆలయంలో శ్రీ గోపయ్య, తిరుపపతమ్మ తల్లి విగ్రహ ప్రతిష్ఠా కార్యక్రమమాన్ని, 2016,ఫిబ్రవరి-11వ తెదీ గురువారంనాడు వైభవంగా నిర్వహించారు. ఈ సందర్భంగా ఆలయంలో ప్రత్యేకపూజలు నిర్వహించారు. కోడూరు గ్రామానికి చెందిన మందుల దుకాణ యజమాని శ్రీ అన్నం వెంకటేశ్వరరావు, తన తండ్రి కీ.శే.అన్నం సత్యలింగం (తాతయ్య) ఙాపకార్ధం, ఈ కార్యక్రమానికి వితరణ చేసారు. [2]
ఈ ఆలయంలో, 2016,ఫిబ్రవరి-22వ తేదీ, మాఘశుద్ధ పౌర్ణమినాడు అమ్మవారి కల్యాణాన్ని, నయనానందకరంగా నిర్వహించారు. [3]
[1] ఈనాడు కృష్ణా/అవనిగడ్డ; 2015,మార్చ్-4 & 6 పేజీలు
[2] ఈనాడు అమరావతి/అవనిగడ్డ; 2016,ఫిబ్రవరి-12; 2వపేజీ. 
[3] ఈనాడు అమరావతి/అవనిగడ్డ; 2016,ఫిబ్రవరి-23; 2వపేజీ.
వాన్ హెల్సింగ్
వాన్ హెల్సింగ్ ఆంగ్లం Van helsing, 2004 లో వచ్చిన హారర్ చిత్రాన్ని స్టేఫెన్ సొమర్స్ దర్శకత్వం వహించారు. ఈ చిత్రంలో కథానాయకుడిగా ప్రముఖ నటుడు హ్యూ జాక్మాన్ నటించారు. "కేట్ బెకింసేల్ " "అనా వెలారియస్" గా నటించింది. ఈ చిత్రం 1930, 40ల కాలంలో యూనివర్సల్ స్టూడియోస్ లో వచ్చిన హారర్ చిత్రాలకు(ది హంచ్ బాక్ ఆఫ్ నొట్రాడేం, ది మమ్మీ, ది ఫాంటం ఆఫ్ ఒపేరా, ది డ్రాకులా, ది ఫ్రాంకెన్ స్టీన్, ది వోల్ఫ్ మాన్) నివాళిగా ఈ చిత్రాన్ని నిర్మించారు. దర్శకుడు సొమర్స్ ఆ చిత్రాల నవలా రచయితలయిన బ్రాం స్టోకర్, మేరి షెల్లీ లకు అభిమాని.
పూసపాటి ఆనంద గజపతి రాజు (విజయనగరం మహారాజు)
పూసపాటి ఆనంద గజపతి రాజు (పరిపాలన సంవత్సరాలు? 1879 - 1897) విజయనగర సంస్థానానికి సంబంధించిన మహారాజు, సంస్కరణాభిలాషి, విద్యాదాత.
ఆయన పరిపాలనకు ముందు పూసపాటి విజయరామ గజపతి రాజు-I పరిపాలించగా, ఆయన అనంతరం పూసపాటి విజయరామగజపతి రాజు-II పరిపాలనకు వచ్చారు. 
19వ శతాబ్ది చివరిభాగంలో స్త్రీవిద్యాభివృద్ధి కొరకు అనేక ప్రాంతాల్లో బాలికల పాఠశాలలు నెలకొల్పి, అవి కొనసాగేలా ఏర్పాట్లుచేసి పోషించిన వ్యక్తి. తొలినాళ్ళలో విద్యను అభ్యసించేవారికి పారితోషికాలిచ్చి ప్రోత్సహిస్తూ వచ్చినా, తర్వాతికాలంలో తన సహాయాన్ని మరింతగా పెంచి విద్యాభివృద్ధికి తన వంతు సేవచేశారు. పలు పాఠశాలల్లో ఉపాధ్యాయులకు పారితోషికం, జీతం ఇవ్వడంతో ప్రారంభించిన ఆయన విద్యాసేవను అంచెలంచెలుగా పెంచుతూ చివరకు వివిధ బాలికా పాఠశాలల నిర్వహణ వరకూ కొనసాగించారు.
ఎలకూచి పినయాదిత్యుడు
ఎలకూచి పినయాదిత్యుడు మహబూబ్ నగర్ జిల్లాకు చెందిన కవి. ఇతను సుప్రసిద్ధ కవి ఎలకూచి బాలసరస్వతి కి స్వయాన తమ్ముడు . ఇతని తండ్రి కృష్ణ దేవుడు, తాత భైరవార్యుడు. ఇతనికి ఎలకూచి పిన్నయ ప్రభాకరుడు అని మరో పేరు కూడా ఉంది. ఈ కవి క్రీ.శ. 17 వ శతాబ్దికి చెందినవాడు. మహబూబ్ నగర్ జిల్లా జటప్రోలు ప్రాంతానికి చెందినవాడు. అన్న ఎలకూచి బాల సరస్వతి ఈ సంస్థానంలోనే ఆస్థాన కవిగా కొనసాగాడు. పినయదిత్యుడు కూడా అన్న వలె విద్వత్కవే. ఆంధ్ర, గీర్వాణ విద్వాంసుడు. పలు రచనలు చేసినా, ఆదిత్య పురాణం అను గ్రంథం మాత్రం వెలుగులోకి వచ్చింది.
చంపాడు
"చంపాడు" గుంటూరు జిల్లా వేమూరు మండలానికి చెందిన గ్రామం. పిన్ కోడ్ నం. 522 261., ఎస్.టి.డి.కోడ్ = 08644.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
రెగ్యులర్ ప్రాథమిక పాఠశాల.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి లక్ష్మీకుమారి సర్పంచిగా ఎన్నికైనారు. [2]
శివాలయం:- ఈ ఆలయంలో ప్రతి సంవత్సరం, మహాశివరాత్రి ఉత్సవాలు వైభవంగా నిర్వహించెదరు. [3]
వ్యవసాయం. వ్యవసాయాధారిత వృత్తులు
[2] ఈనాడు గుంటూరు సిటీ; 2015,నవంబరు-25; 36వపేజీ. 
[3] ఈనాడు గుంటూరు సిటీ/వేమూరు; 2017,ఫిబ్రవరి-25; 1వపేజీ.
కట్ట వరదరాజ భూపతి
కట్ట వరదరాజ భూపతి క్రీ.శ.1560 నాటికి చెందిన కవి. ఆయన రాజవంశీకుడైన తెలుగు రాజకవుల్లో ఒకరిగా నిలుస్తున్నారు.
కట్ట వరదరాజ భూపతి విజయనగర సామ్రాజ్య పాలకుల రాజబంధువు. శ్రీకృష్ణదేవరాయల అల్లుడు, విజయనగరాన్ని పరోక్షంగా పరిపాలించినవాడూ అయిన అళియ రామరాజుకు వరదరాజ భూపతి పినతల్లి కుమారుడు.
కట్ట వరదరాజ భూపతి సుప్రసిద్ధమైన వైష్ణవక్షేత్రం శ్రీరంగం విశిష్టతను గురించి శ్రీరంగ మహాత్మ్యం అనే కావ్యాన్ని రచించారు. ఇదే కాక పరమ భాగవత చరిత్రము, రామాయణ ద్విపద వంటి కావ్యాలను రచించారు..
నవోదయ
నవోదయ వారపత్రిక 1946 లో మద్రాసు నుండి ప్రారంభమైనది. ఈ పత్రికకు నీలంరాజు వేంకటశేషయ్య సంపాదకునిగా, ప్రచురణ కర్తగా వ్యవహరించాడు. బి.నాగిరెడ్డి ముద్రాపకుడిగా బి.ఎన్.కె.ప్రెస్ నుండి ఈ పత్రిక ప్రచురింపబడింది. రాజకీయ వార్తలతో పాటుగా ఈ పత్రిక సంగీతసాహిత్యాలకు ప్రాధాన్యతనిచ్చింది. "ఆంధ్రాభ్యుదయానికి పాటుపడే సచిత్ర వారపత్రిక" అని తనను తాను అభివర్ణించుకుంది. ఈ పత్రికలో భోగరాజు పట్టాభిసీతారామయ్య, రాళ్లపల్లి అనంతకృష్ణశర్మ, చెళ్లపిళ్ల వేంకటశాస్త్రి, వేలూరి శివరామశాస్త్రి, వేంకట పార్వతీశ్వరకవులు, టి.వి.సుబ్బారావు, గడియారం వేంకట శేషశాస్త్రి, ద్వారం వేంకటస్వామినాయుడు, పి.వి.రాజమన్నార్, జి.వి.కృష్ణారావు, విస్సా రామచంద్రరావు, జోశ్యుల సూర్యనారాయణమూర్తి, రజని, శ్రీపాద గోపాలకృష్ణమూర్తి, శొంఠి కృష్ణమూర్తి, పుట్టపర్తి నారాయణాచార్యులు, బొడ్డుపల్లి పురుషోత్తం, బుచ్చిబాబు, అడివి బాపిరాజు మొదలైన మహామహుల రచనలు వెలువడ్డాయి. ఈ పత్రిక 1947లో ప్రత్యేక పారిశ్రామిక సంచికను వెలువరించింది.
ఈ పత్రిక 18-7-1948 సంచికలో ఈ క్రింది అంశాలున్నాయి.
ఇండియాస్ డాటర్
ఇండియాస్ డాటర్ "లెస్లీ ఉడ్విన్" దర్శకత్వంలో వచ్చిన ఒక డాక్యుమెంటరీ చిత్రం. ఇది బీబీసీ వారి స్టోరీవిల్ ధారావాహికలో భాగంగా ప్రసారమయింది. ఇది 2012లో ఢిల్లీలో జరిగిన జ్యోతి సింగ్ అనే 23 యేళ్ళ ఫిజియోథెరపీ విద్యార్థి సామూహికమానభంగం, హత్య ఆధారంగా రూపొందించబడింది. మార్చి 8, 2015 అంతర్జాతీయ మహిళా దినోత్సవం సందర్భంగా భారతదేశంలో ఎండీటీవీ, యూకేలో బీబీసీ4 ద్వారా ఈ చిత్రాన్ని ప్రదర్శించాలనుకున్నారు.
మార్చి 1న ఈ చిత్రంలోని కొన్ని సన్నివేశాలను తీహార్ జైల్లో శిక్షను అనుభవిస్తున్న ముద్దాయి ఇంటర్వ్యూ ఉందన్న విషయం తెలిసింది. వెంటనే ఈ విషయం భారతీయ మీడియాకు తెలిసి, దీనిపై ధుమారం రేగింది. భారత ప్రభుత్వం ఈ చిత్ర ప్రసారాన్ని కోర్టు నిర్దేశం ద్వారా 4 మార్చి న నిలిపివేసింది. బీబీసీ ఆ విధంగానే ప్రసారం చేయబోమని ప్రకటించింది. కానీ యూకేలో 4 మార్చి న ఈ చిత్రం ప్రసారం చేసారు. యూట్యూబ్ లో కూడా ఈ చిత్రం ఎక్కించబడీంది. సోషల్ మీడియా ద్వారా బాగా ప్రచారం పొంది యూట్యూబ్ లో సెన్సేషన్ సృష్టించింది.5 మార్చి న భారత ప్రభుత్వం యూట్యూబ్ ను ఈ వీడియోను భారతదేశంలో బ్లాక్ చేయాల్సిందిగా ఆదేశించింది. యూట్యూబ్ ఆ ఆదేశాన్ని పాటిస్తూ వీడియోను తీసివేసింది.
ది మమ్మీ (చలన చిత్రం)
ది మమ్మీ 1999 ఆంగ్లం: The mummy అనే చిత్రాన్ని స్టీఫెన్ సొమర్స్ దర్శకత్వం వహించాడు. బ్రాండెన్ ఫ్రేసర్, రాచెల్ వీజ్ కథానాయకా నాయికలుగా నటించారు. దీనిని 1932లో అదే పేరుతో వచ్చిన మమ్మీ చిత్రాన్ని పునర్నిమించారు. ఈ చిత్రంలో పునర్జన్మ పొందే మమ్మీగా ఆర్నాల్డ్ వోస్లూ నటించాడు. అదే పాత్రను 1932లో బోరిస్ కార్లోఫ్ నటించారు. ఈ చిత్రాన్ని మొదట్లొ తక్కువ వ్యయంతో నిర్మిద్దామనుకున్నారు. ఈ చిత్రం బాక్సాఫీస్ వద్ద ఘనవిజయం సాధించింది.
ఈ చిత్రనిర్మాణం మొరాకోలో మొదలైంది. మొత్తం 17వారాల పాటు కొనసాగింది. సినిమా సాంకేతిక బృందం మరియు నటీనటులు సహారా ప్రదేశంలో నిర్మాణ సమయంలో ఎన్నో అవాంతరాలను (ఇసుక తుఫాను, పాములు, నిర్జలీకరణ (dehydration) )ఎదుర్కొన్నారు. ఈ చిత్రానికి విజువల్ ఎఫెక్ట్స్ (మమ్మీని కంప్యూటర్ ద్వారా సృష్టించడం)" ను లూకాస్ లైట్ అండ్ మాజిక్" సంస్థ రూపొందించింది. ఈ చిత్రానికి సంగీతాన్ని జెర్రీ గోల్డ్ స్మిత్ అందిచారు.
ఈ చిత్రం మే7 1999న విడుదలైంది. ఒక్క వారం రోజులలోనే అమెరికాలోని 3210 థియేటర్లలో $43 మిలియన్ డాలర్లు సాథించింది. ప్రపంచవ్యాప్తంగా $416 మిలియన్ డాలర్లు సాధించింది. ఈ చిత్రానికి కొనసాగింపుగా "ది మమ్మీ రిటర్న్ స్" "ది మమ్మీ ది టూంబ్ ఆఫ్ డ్రాగన్ ఎంపరర్" చిత్రాలు వచ్చాయి అవి కూడా బాక్సాఫీసు వద్ద మంచి వసూళ్ళు సాధించాయి.
క్రీస్తు పూర్వం 1291 లో ప్రాచీన ఈజిప్టు నగరమైన థేబ్స్ నగర రాజు ఫారో సేటీ 1. అతని భార్య అనెక్సునా మున్ ఫెరో గురువైన ఇంహోటెప్ తో అక్రమ సంబందం కల్గి వుంటుంది. ఒక సారి ఫారో సేటీకి వీరిద్దరూ పట్టుబడగా ఫారోని ఘోరంగా హత్య చేస్తారు. ఫారో అంగరక్షకులు వచ్చేసరికి ఇంహొటెప్ అతని మనుషులతో వెళ్ళిపోతాడు. అనెక్సునా మున్ ఇంహోటెప్ తనను తిరిగి బ్రతికిస్తాడని ఆత్మహత్య చేసుకుంటుంది. అనెక్సునా మున్ ను సమాధి చేసిన తర్వాత ఇంహోటెప్ మనుషులు ఆమె శవాన్ని తీసుకుని మృతుల నగరమైన హమునాప్ట్రాకు తీసుకు వెళతారు. ఇంహోటెప్ అనెక్సునామున్ కు పునర్జీవితం ప్రసాదించేందుకు పూజలు నిర్వహించి ఆమె ఆత్మను ఆమె శరీరంలోకి ప్రవేశింపజేసే సమయంలో ఫారో అంగరక్షకులు వచ్చి ఇంహోటేప్ను బందిస్తారు. ఆమె ఆత్మ పాతాళ లొకానికి వెళ్ళిపోతుంది. ఇంహోటెప్ మనుషుల్ని చిత్రహింసలకు గురి చేసి సమాధి చేస్తారు. ఇంహోటెప్కు మాత్రం అతి భయంకరమైన "హోం డై" శిక్ష నాలుకను కత్తిరించి బొద్దె పురుగులు వేసి జీవసమాధి చేస్తారు. అతని శవపేటికను ఈజిప్టుల దేవతయైన అనుబిస్ విగ్రహం క్రింద భవిష్యత్తులో ఎవరూ తెరవకుండా బందిస్తారు.
తెలుగు సాంస్కృతిక సంవత్సరం
1975 సంవత్సరం తెలుగు సాంస్కృతిక సంవత్సరంగా పేరుపొందింది. ఆ సంవత్సరాన్ని ఆంధ్రప్రదేశ్ ప్రభుత్వం తెలుగు సాంస్కృతిక సంవత్సరంగా ప్రకటించింది.
"సహస్రాబ్దాలుగా ప్రవర్ధమానమగుతున్న తెలుగు సంస్కృతిని తెలుగుదేశపు నలుచెరగులా పరిమితము చేసే సంకల్పంతో" అప్పటి ఆంధ్రప్రదేశ్ ప్రభుత్వం ఈ ప్రకటన చేసినట్టుగా అప్పటి ఆంధ్రప్రదేశ్ సాహిత్య అకాడమీ అధ్యక్షుడు దేవులపల్లి రామానుజరావు పేర్కొన్నారు.
1975లో ఆంధ్రప్రదేశ్ ప్రభుత్వం మొట్టమొదటిసారిగా ప్రపంచ తెలుగు మహాసభలు నిర్వహించారు. ఇవి ఉగాది పర్వదినాలలో ఏప్రిల్ 12 నుండి 18 వరకు లాల్ బహదూర్ స్టేడియంలో ఘనంగా జరిగాయి. ప్రారంభసభకు మా తెలుగు తల్లికి మల్లె పూదండ ప్రార్థనగీతాన్ని పాడేందుకు లండన్ నుండి టంగుటూరి సూర్యకుమారి ని ప్రత్యేకంగా పిలిపించారు. ఈ సభలకు ప్రతిరోజు సుమారు లక్ష మంది ప్రజలు వచ్చివుంటారని అంచనా.
మున్నవారిపాలెం
"మున్నావారిపాలెం" గుంటూరు జిల్లా బాపట్ల మండలానికి చెందిన గ్రామం.పిన్ కోడ్ నం. 522 102., ఎస్.టి.డి.కోడ్ = 08643.
ఈ గ్రామం పట్టణంలో కలిసిపోయింది.
శ్రీ గోపయ్యస్వామి సమేత శ్రీ లక్ష్మీతిరుపతమ్మ తల్లి ఆలయం:- ఈ ఆలయంలో 2015, మార్చి-5వ తేదీ, ఫాల్గుణ పౌర్ణమి, గురువారం నాడు అమ్మవారి కల్యాణోత్సవం నిర్వహించెదరు.మరుసటిరోజు శుక్రవారం నాడు తిరునాళ్ళు నిర్వహించెదరు. [1]
[1] ఈనాడు గుంటూరు రూరల్/పొన్నూరు; 2015, మార్చి-5; 1వపేజీ.
భారతీయ వైమానిక దళం
భారతీయ వైమానిక దళం భారతదేశానికి చెందిన త్రివిధ దళాలలో అత్యంత ముఖ్యమైన సేనా విభాగము. ప్రతి సంవత్సరం అక్టోబర్ 8న భారత వైమానిక దళ దినోత్సవం నిర్వహించబడుతుంది.
ఉత్తమ విలన్
ఉత్తమ విలన్ 2015 లో విడుదలకు సిద్దమవుతున్న భారతీయ బహుభాషా చిత్రం. విలక్షణ నటుడు కమల్ హాసన్ ఈ చిత్రానికి కథ, స్క్రీన్ ప్లేను అందించి ప్రధాన పాత్ర పోషిస్తున్నాడు. ప్రముఖ దర్శకులు కె.విశ్వనాధ్ మరియు బాలచందర్ కూడా ఇందులో పాత్రలు పోషించారు.
మహిషమర్దని దేవాలయం
మహిషమర్దని దేవాలయం సముదాయం ఒడిషా లోని బాలాసోర్ జిల్లాలోని "బాలాసోర్ పాండి చౌక్"కు 2.5 కి.మీ దూరంలో గల షేర్ ఘర్ లో ఉంది. పురావస్తు సర్వేలో అనేక శిథిల చిత్రాలు భద్రపరచబడ్డాయి.
ఇందులో ప్రస్తుత పూజారులు పండా బ్రాహ్మణులకు చెందినవారు.ఈ ఆలయం ఒక సేనాపతి కుటుంబం పోషణలో ఉంది. ఇందులో దుర్గాదేవి ఎనిమిది చేతులతో మహిషాసురుడిని వధించునట్లు ఉంది. ఈ సముదాయంలో శివుని దేవాలయం కూడా ఉంది.
ఈ దేవాలయం 11 వ శతాబ్దానికి చెందినది. ఇది సోమవంశీ క్షత్రియుల కాలం నాటిది. ఈ దేవాలయం 19 వ శతాబ్దంలో పునరుద్ధరింపబడింది. ఈ దేవాలయ నిర్మాణానికి కంకరను ఉపయోగించారు. శిల్పాల నిర్మాణానికి క్లోరైట్ ఉపయోగించారు. ఈ దేవాలయం పశ్చిమ ముఖంగా ఉంది. ఈ దేవాలయంలో సూర్యుడు మరియు యితర దేవతలైన గణేశుడు, కార్తికేయుడు చిత్రాలు కూడా కనిపిస్తాయి.
ఉజ్జయిని మహంకాళి దేవాలయం
శ్రీ ఉజ్జయిని మహంకాళి దేవాలయం తెలంగాణ రాష్త్ర రాజధాని హైదరాబాదులో గల దేవాలయం ఇది 191 సంవత్సరాల పురాతనమైనది. ప్రతిరోజూ దేవతను ఆరాధకుకు ఆరాధిస్తారు. లక్షల సంఖ్యలో ఆరాధకులు ఆషాఢ జాతరలు తరలి వస్తారు.
ఈ దేవాలయం ప్రత్యేకంగా బోనాలు పండగకు ప్రసిద్ధి చెందినది.
ఎలిజబెత్ బ్లాక్‌వెల్
ఎలిజబెత్ బ్లాక్‌వెల్ (3 ఫిబ్రవరి 1821 – 31 మే 1910) అమెరికా తొలి మహిళా వైద్యురాలు. అమెరికాలో మెడికల్ డిగ్రీ పొందిన వ్యక్తి. ఆమె అమెరికా మరియు బ్రిటన్ లలో సామాజిక కార్యకర్త. ఆమె సోదరి ఎమిలి బ్లాక్‌వెల్ అమెరికాలో మెడిసన్ డిగ్రీ పొందిన మూడవ మహిళ.
ఎలిజబెత్ ఇంగ్లాండు లోని బ్రిస్టోల్ నందలి డిక్సన్ వీధిలో శామ్యూల్ బ్లాక్‌వెల్ మరియు హన్నా బ్లాక్‌వెల్ దంపతులకు జన్మించారు. ఆమె సహోదరులలో అన్న మరియు మారియన్ లు తనకంటె పెద్దవారు. ఆరుగురు చిన్నవారు ఉన్నారు. వారిలో సామ్యూల్,హెన్రీ, ఎమిలి బ్లాక్‌వెల్, సరా, జాన్ మరియు జార్జిలు. 
Her childhood at Wilson Street was a happy one. Blackwell especially remembered the positive and loving influence of her father. Samuel Blackwell was somewhat liberal in his attitudes towards, not only child rearing, but also religion and social ideologies. For example, rather than beating his children for bad behavior, Barbara Blackwell recorded their trespasses in a black book. If the offences accumulated, the children might be exiled to the attic during dinner. However, Blackwell's father was by no means lax in the education of his children. Samuel Blackwell was a Congregationalist, and exerted a strong influence over the religious and practical education of his children. He believed that each child should be given the opportunity for unlimited development of his/her talents and gifts. Blackwell had not only a governess, but also private tutors to supplement her intellectual development. As a result, she was rather socially isolated from all but her family as she grew up.
ఆంగ్ల వర్ణక్రమం
ఆంగ్ల వర్ణక్రమం ఆంగ్లభాషను వ్రాసేందుకు ఆంగ్ల స్పెల్లింగ్, హైఫనైజేషన్, కేపిటల్ అక్షరాలు వ్రాయడం, పదవిచ్ఛేదం, నొక్కిచెప్పడం మరియు విరామ చిహ్నాలతో సహా ఉపయోగించే వర్ణక్రమం. ప్రపంచంలోని అనేక భాషల్లాగానే విస్తృతస్థాయి ప్రామాణికత కలిగివుంది. అతికొద్ది భాషల్లో ఉన్నట్టుగా దాదాపుగా ప్రతి వర్ణానికీ వేర్వేరు విధాలుగా ఉచ్ఛరించే వీలు కల్పించడం, నేపథ్యాన్నీ, అర్థాన్నీ అనుసరించి దాదాపు అన్ని అక్షరాలు, అక్షరాల కలయికలు వేర్వేరుగా పలకగలిగే స్థితిని కూడా కలిగివుంది. దీనికి ప్రధానమైన కారణం సంక్లిష్టమైన ఆంగ్ల భాష చరిత్రతో పాటుగా క్రమబద్ధమైన స్పెల్లింగ్ సంస్కరణలు జరగకపోవడం. సాధారణంగా, ఆధునిక ఆంగ్ల వర్ణక్రమం(స్పెల్లింగ్) పదిహేనవ శతాబ్ది చివరి నుంచి భాషలో ఏర్పడ్డ ప్రధానమైన శబ్దం మార్పుల( వంటివి)ను ప్రతిఫలించట్లేదు. ప్రపంచవ్యాప్తంగా ప్రాంతాల వారీగా ఆంగ్ల వర్ణక్రమంలో కొన్ని భేదాలుండగా, కొన్ని పాక్షికంగా, కొన్ని ప్రాంతాల్లో స్పెల్లింగ్ సంస్కరణల ప్రయత్నాలు విజయవంతమై కూడా భేదాలేర్పడ్డాయి.
దూబగుంట రోశమ్మ
దూబగుంట రోశమ్మ సారా వ్యతిరేక ఉద్యమ సారథి. ఈమె మధ్య తరగతికి చెందిన కుటుంబంలో పుట్టింది. నెల్లూరు జిల్లా కలిగిరి మండలంలోని దూబగుంట అనే ఓ కుగ్రామం ఈమె స్వగ్రామం. ఈమె అసలు పేరు వర్ధినేని రోశమ్మ. తన స్వగ్రామం దూబగుంట నుండి ప్రారంభమైన సారా వ్యతిరేక ఉద్యమం వెల్లువలా విస్తరించడంతో ఈమె పేరు దూబగుంట రోశమ్మగా స్థిరపడింది. ఈమెకు ఇద్దరు కొడుకులు. భర్త చనిపోవడంతో ఇద్దరు కొడుకులను కష్టపడి పెంచి పెద్ద చేసింది. వారు ప్రయోజకులు కావాలని ఎన్నో కలలు కన్నది. కాని కొడుకులిద్దరు సారాకు బానిసలవ్వడంతో ఈమె కలలన్నీ కల్లలయ్యాయి. పైగా సారాకు అలవాటు పడ్డ కుటుంబసభ్యుల నుంచి తనకు ఎదురైన చేదు అనుభవాలు, తను ఎదుర్కొన్న గృహ హింసలు మరే మహిళకు రాకూడదనుకున్నది. అక్షర దీపం కార్యక్రమంలో తాను చదివిన సీతమ్మ కథ ద్వారా స్ఫూర్తి పొంది సారా వ్యతిరేక ఉద్యమానికి నడుం బిగించింది.
గ్రామంలో తనకు తోడు వచ్చిన పది మంది మహిళతో ఉద్యమాన్ని ప్రారంభించిన రోశమ్మ. జిల్లా వ్యాప్తంగా ఉద్యమాన్ని విస్తరింపజేసింది. రాష్ట్రం మొత్తాన్ని కదిలించింది. దాదాపు మూడు దశాబ్దాల పాటు సారా వ్యతిరేక ఉద్యమానికి నాయకత్వం వహించింది. రోశమ్మ ఉద్యమానికి స్వాతంత్ర్య సమరయోధులతో పాటు నెల్లూరు జిల్లాలోని ప్రముఖులు, మహిళల మద్దతు లభించడంతో ఆమె రాష్ట్ర వ్యాప్తంగా పర్యటించి సారా నిర్మూలనకు ఉద్యమించారు. ఉద్యమం తీవ్ర రూపం దాల్చి సారా ఉద్యమం కాస్తా సంపూర్ణ మద్యపాన వ్యతిరేకోద్యమంగా మారింది.
రోశమ్మ నేతృత్వంలో ఉవ్వెత్తున ఎగిసిన సంపూర్ణ మద్యపాన వ్యతిరేక మహోద్యమం నాటి టీడీపీ అధినేత ఎన్టీఆర్‌ హృదయాన్ని కదిలించింది. ఎన్టీరామారావు తిరిగి అధికారంలో రాగానే మద్యపాన నిషేధం ఫైల్‌పై మొదటి సంతకం చేశారు. తన ఉద్యమం సఫలం కావడంతో రాష్ర్ట మహిళలకు రోశమ్మ ఆదర్శ మహిళగా మారింది. గ్రామాల నుంచి రాజధాని వరకు ప్రముఖులు రోశమ్మను సన్మానాలతో ముంచెత్తారు. అవార్డులు, బహుమానాలతో సత్కరించారు. రోశమ్మ మహిళా శక్తి అంటూ ప్రశంసలు కురిపించారు.
ఈమె తన 93వ యేట అనారోగ్యంతో బాధపడుతూ 2016, ఆగస్టు 7వ తేదీన తన నివాసంలో మృతి చెందింది.
జయశ్రీ (శ్రీజయ)
జయశ్రీ తెలుగు నాటకరంగంలో యువనటి.
ఈవిడ నవంబర్ 28, 1991లో ఖమ్మం జిల్లా లోని మామిళ్లగూడెంలో జన్మించారు. వీరి తల్లిదండ్రులు ఈశ్వరి, శివశంకర్. వీరి తండ్రి సినిమా కెమెరామెన్ గా పనిచేశారు.
ప్రాథమిక విద్య నుండి బి.కాం వరకు విజయవాడలో జరిగింది. ప్రైవేటుగా ఎంబీఏ, జర్నలిజం చేశారు. అటుతర్వాత నటనపై ఉన్న ఆసక్తితో పొట్టి శ్రీరాములు తెలుగు విశ్వవిద్యాలయం లోని రంగస్థల కళలశాఖలో ఎంపిఏ పూర్తిచేశారు.
పాఠశాల నుండే డ్యాన్స్, వ్యాసరచన మొదలైన వాటిల్లో చురుకుగా పాల్గొన్నారు.
చిన్నతనంలోనే ఉమామహేశ్వరావు గారి దగ్గర శాస్త్రీయ నృత్యం, యు. సన్నికుమార్ గారి దగ్గర ప్రాశ్చత్య నృత్యం మరియు దాసరి నారాయణరావు శిష్యులైన సత్యంయాబి దగ్గర నటనలో మెలకువలు నేర్చుకున్నారు.
దర్శకుడు రాజ్ వంశీ ‘‘మధుర మీనాక్షి’’ సినిమాలో మొదటిసారిగా నటించింది. ఆతర్వాత కురువాడ మురళీధర్ నిర్మించిన ‘‘చిలిపి అల్లరిలో చిన్ని ఆశ’’ లో, ‘‘యుద్ధం’’లో నటించింది.
కళ్యాణి నాటకం ద్వారా నాటకరంగ ప్రవేశం చేసింది. కె.ఎల్. ప్రసాద్ రచించిన ఈ నాటకానికి డా. కోట్ల హనుమంతరావు దర్శకుడు.దూరదర్శన్ (సప్తగిరి) లో ప్రసారమైన పసిడిమొగ్గలు ధారావాహికలో కథానాయికగా నటించారు. అంతేకాకుండా మా టీవి (పుణ్యక్షేత్రాలు), జెమిని టీవి, స్టార్ సితారా, విస్సా టీవి లలో యాంకరింగ్ చేశారు.
బలిజేపల్లి సాయిలక్ష్మి
బలిజేపల్లి సాయి లక్ష్మి హైదరాబాదులో జన్మించి, వైద్యవిద్య అభ్యసించి చెన్నయ్ లో స్థిరపడిన ప్రముఖ వైద్యురాలు. ఆమె సమాజంలో డబ్బులు లేక, వైద్య సేవలలు అందించలేక పేద పిల్లలు చనిపోతుంటే, వారి తల్లితండ్రుల ఆవేదనను చూసి చలించి తన సర్వ శక్తులను ఏకంచేసి.. "ఏకం" అనే సంస్థను స్థాపించి చిన్న పిల్లలకు వైద్య సేవలందిస్తున్నారు. పిల్లల వైద్య సేవలకు ఖర్చుపెట్టలేని వారికి తన సంస్థ ద్వారా సహాయమందించి పిల్లల తల్లిదండ్రుల కళ్ళలో ఆనందాన్ని చూసి తృప్తి పడే వైద్యురాలు. వీరి సేవకు గాను కేంద్ర ప్రభుత్వము ప్రతిష్ఠాకమైన నారిశక్తి పురస్కారాన్నిచ్చి గౌరవించింది.
సాయిలక్ష్మి హైదరాబాదులో జన్మించారు. సికిందరాబాదు సెయింట్ ఆన్స్ కళాశాలలో ఇంటరు చదివి, గాంధీ వైద్య కళాశాలలో ఎం.బి.బిఎస్. చదివారు. ఆమె నీలోఫర్ లో పి.జి. చేసి చిన్న పిల్లల వైద్య నిపుణురాలైనారు. తాను వైద్య విద్యను అబ్యసిస్తున్నప్పుడు. తమ పరిసర ప్రాంతాలోని పేదవారి పిల్లలు అనారోగ్యంతో... వైద్యం అందక, సరైన వైద్యం అందించడానికి తగిన ఆర్థిక వనరులు లేక చిన్న పిల్లలు చనిపోతుంటే వారికేదైనా సహాయం చేయాలని సంకల్పించి తన మిత్రుల సహాయంతో అటువంటి పిల్లలకు వైద్య సహాయము అందించారు. 2009 లో తాను చేస్తున్న వైద్య వృత్తిని మానేసి తాను నెలకొల్పిన "ఏకం" అనే సంస్థకే అంకితమై పేద వారైన చిన్నపిల్లల వైద్య సేవలోనే వుంటున్నారు
ఒక సారి ఇద్దరు చిన్నపిల్లలకు గుండె సమస్య వచ్చింది. దానికి గాను 12 లక్షలు అవసరమైంది. ఆ మొత్తాన్ని ఎలా సమకూర్చాలో తెలియక సతమతమయ్యారు. కాని వారికి వారికి వైద్య సేవ లందించి ప్రాణాలు నిలబెట్టగా... ఆచిన్నారుల చిరునవ్వు, వారి తల్లి దండ్రుల కళ్ళలోని ఆనందాన్ని చూసి తాను పడిన శ్రమ వృధా కాలేదని సంతోష పడింది. కొంత మంది పిల్లల తల్లిదండ్రులు తమకు పోన్ చేసి తమ బిడ్డ చావు బ్రతుకుల మద్య వున్నాడని, మీవద్దకు రావడానికి కూడా చార్జీలకు డబ్బులు లేవని చెపుతుంటారు. అలాంటి వారి వద్దకు తమ వద్ద నున్న వాలంటీర్లను పంపి... భోజనము పెట్టించి, చార్జీలిచ్చి ఆ పిల్లల్ని తీసుకొచ్చి... వైద్యం చేయించి పంపేవారు. ఆవిధంగా చిన్న చిన్న ఆరోగ్య సమస్యలు గాక ఇప్పటి వరకు 8446 మంది పేదవారైన చిన్న పిల్లలకు మెరుగైన వైద్యాన్నందించి వారి ముఖంలో చిరునవ్వును, వారి తల్లి దండ్రుల కళ్ళలో ఆనందాన్ని చూడ గలిగారు డాక్టర్ సాయి లక్ష్మి.
డాక్టర్ సాయి లక్ష్మి చేస్తున్న సేవను స్ఫూర్తిగా తీసుకొని హైదరాబాదులోనూ కొంతమంది వైద్యులు "ఏకం" సంస్థను ఏర్పాటు చేసుకోవడానికి సన్నాహాలు చేస్తున్నారు.
వీరు చేస్తున్న సేవను గుర్తించిన కేంద్ర ప్రభుత్వము వీరిని ప్రతిష్ఠాత్మకమైన "నారిశక్తి " పురస్కారాన్ని ప్రపంచ మహిళాదినోత్సవమైన మార్చి 8 న ఇచ్చి సత్కరించింది.
పేదవారైన చిన్న పిల్లల ఆరోగ్య విషయములో క్షణం తీరిక లేకుండా గడుపుతున్న తన పెళ్ళి విషయమే గుర్తుకు రాలేదంటున్నారు.
ఇందిర మందలపు
ఇందిర మందలపు ప్రసిద్ధ రంగస్థల నటి.
1935 ఏప్రిల్ లో మహాలక్ష్మమ్మ, వెంకయ్య దంపతులకు గుంటూరు జిల్లా, వేమూరుకు సమీపంలోని మొసలిపాడులో జన్మించారు.
1953 పల్లేపడుచు నాటకంలోని రమాదేవి పాత్రతో రంగప్రవేశం చేశారు. జనతా ఆర్ట్ థియేటర్స్, క్రాంతి థియేటర్స్, ప్రజా నాట్యమండలి మొదలైన నాటక సమాజాల్లో ప్రధాన పాత్రతు ధరించి అనేక బహుమతులు పొందారు.
సూర్యప్రభ (నటి)
సూర్యప్రభ 1930లో జన్మించింది. ప్రముఖ నటి పుష్పవల్లి ఈమెకు సహోదరి. దర్శకుడు వేదాంతం రాఘవయ్య ఈమె భర్త. ఈమెకు ఏడుగురు సంతానం. 6 మంది కూతుళ్ళు ఒక కుమారుడు. వారిలో శుభ సినిమా నటిగా రాణించింది.
నాగమణి (నటి)
నాగమణి ప్రసిద్ధ రంగస్థల నటి.
1959, జూన్ 6 న తూర్పు గోదావరి జిల్లా, ముమ్మిడివరం గ్రామంలో జన్మించారు.
తన పదహారవ ఏట చదువెందుకు అనే వయోజన విద్యా ప్రచారక నాటికతో రంగస్థల ప్రవేశం చేసింది. తొలిదశలో ఎర్రంశెట్టి సుబ్బారావు దగ్గర అభినయరీతుల్లో మెళకువలు నేర్చుకున్న ఈవిడకి కన్యాశుల్కం నాటకం గుర్తింపు తెచ్చింది. ఆ నాటకంలో బుచ్చమ్మగా, మధురవాణిగా, పైటకూళ్లమ్మగా నటించింది. జె.వి. సోమయాజులు, జె.వి.రమణమూర్తి వంటి ప్రముఖులతో నటించారు.
అత్తిలి కృష్ణారావు, బాబీ, కృష్ణ చైతన్య, కె.ఎస్.టి. శాయి, తల్లావజ్ఝుల సుందరం, తాళ్లూరి శివరామకృష్ణారావు, రామనాథం వంటి దర్శకుల నాటకాలలో విభిన్న పాత్రలు పోషించారు.
తన నట జీవితంలో 200 నాటకాలతో 2000ల ప్రదర్శనలు ఇచ్చింది.
స్వీయ దర్శకత్వంలో నాలుగో సింహం నాటికను హైదరాబాద్ లో జరిగిన నంది నాటకాలలో ప్రదర్శించారు.
ప్రస్తుతం టీవి ధారావాహికల్లో నటిస్తున్నారు.మొదలైన నాటకాలు
నాటక విజ్ఞాన సర్వస్వం
పొట్టి శ్రీరాములు తెలుగు విశ్వవిద్యాలయము వారి కొమర్రాజు వేంకట లక్ష్మణరావు తెలుగు విజ్ఞానసర్వస్వ కేంద్రం వారిచే ప్రకటింపబడినద విజ్ఞాన సర్వస్వం సంపుటాలలో నాటక విజ్ఞాన సర్వస్వం 8వది.
నాటకరంగంలో వివిధ శాఖల గురించిన విజ్ఞాన సముదాయాన్ని ఒక్కచోట సమీకరించి, అటు పరిశోధకులకు తోడ్పడే పరామర్శ గ్రంథంగాను, ఇటు నాటాకాభిమానులైన సామాన్య పాఠకులకు కరదీపికగాను ఉపయుక్తంగా ఉండే రీతిలో ఈ నాటక విజ్ఞాన సర్వస్వం రూపొందించారు.
ఈ సంపుటంలో ప్రధానంగా రెండు భాగాలున్నాయి. మొదటిభాగం సమీక్షా వ్యాస సమన్వితం. రెండవది కారాది వ్యాసాల వివరణ. వివిధ దేశాలలో నాటకరంగ ఆవిర్భావ వికాస దశల గురించి వివరించే వ్యాసాలతో పాటు, రంగస్థల సేవకు అంకితమైన కళాకారుల, కళాపోషకుల జీవిత విశేషాలు, నాటక రయితలు, దర్శకులు, సాంకేతిక నిపుణులు, ప్రసిద్ధ నాటక సమాజాలు, నాటక గ్రంథాల గురించి కూడా ఇందులో పొందుపరచడం జరిగింది.
నాటకరంగానికి పరిమితమైన ప్రస్తుత సంపుటాన్ని తనదైన ప్రణాళికతో 1960 నాటికి నాటక విజ్ఞాన సర్వస్వం పేరుతో మౌలికంగా తయారుచేసినవారు కీ.శే. శ్రీనివాస చక్రవర్తి గారు. వీరు తెలుగు నాటకరంగానికి అత్యంత ప్రాధాన్యమిస్తూ, భారతీయ, ప్రపంచ నాటకరంగాలను స్పృశించి వదిలేశారు. భారతీయ నాటకరంగంలోని మరియు ప్రపంచ నాటకరంగంలోని ప్రముఖుల గురించి ఆయా రంగాలలో నిష్ణాతులైన వారిచేత రాయించడం జరిగింది. ఈ సంపుటంలో 80 మంది రచయితలు పాలుపంచుకున్నారు. ప్రాచ్చ-పాశ్చాత్య నాటక సాహిత్యంమీద, రంగస్థల పరిణామ దశల మీద కూలంకషంగా పరిశోధన చేసి పట్టుసాధించి తెలుగులో అనేక గ్రంథాలు, పరిశోధక వ్యాసాలు వెలువరించి నాటకరంగాన్ని సుసంపన్నం చేసిన సుప్రసిద్ధ పరిశోధకులు, ప్రస్తుత నాటక విజ్ఞాన సర్వస్వం సంపుటానికి మౌలిక రూపానిచ్చిన కీ.శే. శ్రీనివాస చక్రవర్తికి (1911-1976) గారికి అంకితమిచ్చారు.
ఆధునిక నాటకరంగంలో విప్లవాత్మకమైన మార్పులెన్నో జరిగిన దృష్ట్యా 1960 నుండి 2006 వరకు సమకాలీన పరిస్థితుల్ని పరిగణలోకి తీసుకొని ఎన్నో మార్పులు చేర్పులు చేయవలసిన అవసరం ఏర్పడింది.
మారుతున్న కాలానికి, అభిరుచులకు, అవసరాలకు అనుగుణంగా, సమకాలీన నాటకరంలోని ప్రముఖ వ్యక్తులను, సమాజాలను, నాటకరచనా విధానం, ప్రదర్శనా పద్ధతుల్లో చోటుచేసుకున్న మార్పులను ప్రయోగాలను దృష్టిలో ఉంచుకొని ఇందులో ఎన్నో కొత్త అంశాలను చేర్చడం జరిగింది.
నాటకరంగంలో నోబెల్ పురస్కార గ్రహీతలు, నంది అవార్దు గ్రహీతలు, ఎన్.టి.ఆర్ రంగస్థల పురస్కార గ్రహీతల పేర్లను కూడా చేర్చడం జరిగింది.
నాటకరంగంలో కృషి చేసిన కొంతమంది ప్రసిద్ధ కళాకారుల, నాటకకర్తల జీవిత విశేషాలు ఎక్కడా గ్రంథస్థం కాకపోవడంవల్ల వారి గురించి సరైన వివరాలు లభించకపోవడంతో ఆనాడు వారితో నటించిన సహ నటుల ద్వారా, బంధుమిత్రుల ద్వారా కొన్ని వివరాలు సేకరించి ఈ సంపుటంలో చేర్చడం జరిగింది. జననమరణ తేదీలు, తల్లిదండ్రుల పేర్లు, స్వస్థలం మొదలైన వివరాలు లభించిన వివరాలలనే ఇక్కడ ఇవ్వడం జరిగింది.
నాటకరంగంలో 20,25 సంవత్సరాలకు పైబడి ఏదోఒక విభాగంలో సేవలు అందించిన కళామూర్తులను మాత్రమే ఇందులో చేర్చారు.
నిర్వాహక సంపాదకులు - ఆచార్య కె. ఆనందన్; సంపాదకులు - కీ.శే. డా. పి.వి. రమణ, డా. జి.ఎస్. ప్రసాదరెడ్డి; సంగ్రాహక సంపాదకులు - గండవరం సుబ్బరామిరెడ్డి; సహాయ సంపాదకులు - డా. డి. మల్లన్న; సమన్వయ సంపాదకులు - ఆచార్య జి. చెన్నకేశవరెడ్డి.
బిజినేపల్లి లక్ష్మీకాంత గుప్త
బిజినేపల్లి లక్ష్మీకాంత గుప్త మహబూబ్ నగర్ జిల్లా చెందిన తెలుగు కవి. ఈ కవి స్వస్థలం జిల్లాలోని బిజినపల్లి. ఇంటి పేరు బాదం, అయినా తన ఊరిపేరే ఇంటి పేరుగా స్థిరపడిపోయింది. నాలుగు దశాబ్దాలు ఉపాధ్యాయ వృత్తిని చేపట్టి, ఎంతో మంది విద్యార్థులను తీర్చిదిద్దాడు. సొంతూరులో గ్రంథాలయాన్ని స్థాపించాడు. నిజాం నవాబు పాలనకు వ్యతిరేకంగా జరిగిన పోరాటాల్లో సైతం పాల్గొని, జైలు జీవితాన్ని అనుభవించాడు. జాతీయ విప్లవం, సామాజిక చైతన్యం, మానసిక పరివర్తనం వర్ధిల్లాలనేదే ఈ కవి ఆశయం, ఆకాంక్ష..
బిజినేపల్లికి చెందిన బాదం శంభయ్య, లక్ష్మమ్మ దంపతులకు లక్ష్మీకాంతం గుప్త 1929, అక్టోబర్ 02 వ తేదిన జన్మించాడు... మధ్య తరగతి వైశ్య కుటుంబంలో జన్మించిన గుప్త బాల్యంలోనే తండ్రిని కోల్పోయి ఇబ్బందులను ఎదుర్కొన్నాడు. హైదరాబాదులోని వైశ్య వసతి గృహంలో ఉండి, చదువును కొనసాగించి, స్వాతంత్ర్యానికి పూర్వమే ఉపాధ్యాయ వృత్తిని చేపట్టాడు.
నాలుగు దశాబ్దాలు ఉపాధ్యాయుడిగా వృత్తి జీవితాన్ని గడిపిన గుప్త, 1987లో ఉద్యోగ విరమణ చేశాడు. ఎంతో మంది విద్యార్థులను తీర్చిదిద్దాడు. 1985లో ఉత్తమ ఉపాధ్యాయుడిగా ఎంపికై గౌరవించబడ్డాడు.
ఈ కవి, కవి కన్న ముందు గాయకుడు. మొదట్లో జి. నారాయణ రావు అనే తన మిత్రుడు రాసిన గేయాలను వివిధ సంధార్భాలలో, సమావేశాలలో పాడి వినిపించేవాడు. అలా కవిత్వ ప్రపంచంలోకి అడుగుపెట్టాడు. హైదరాబాద్‌లోని వైశ్య హాస్టల్‌లో చదువుకొనే సమయంలోనే తొలిసారి రచనా రంగంలోకి అడుగుపెట్టి ...
వాసవీ కుమారులు రారండి!
వైశ్య సోదరులిక లేవండి.
వసుధలోన మీ వాసిని నిల్పగ, వడివడిగా త్యాగం చేయండి.
 అంటూ కుల సోదరులకు మేలుకొల్పు గీతాన్ని వినిపించి కలమందుకొన్న ఈ కవి...తర్వాత తన జన్మభూమి పాలమూరును- "నీవే దిక్కను వారల నీట ముంచక మంచి పాలముంచు మా పాలమూరు "అని కీర్తిస్తూ, "వీరభోగ్య వసుంధరా! పేరబరగు భారతాంబరో నేనెంత ప్రస్తుతింప!" అని తన దేశాన్ని ప్రేమిస్తూ కవిత్వం రాశాడు.
గుప్త రాసిన పుస్తకాలలో ఆణిముత్యం లాంటి పుస్తకం- నవ్య జగత్తు. ఇది పద్య జగత్తు, గేయ జగత్తు, వచన కవితా జగత్తుల సమ్మేళనం. అంటే మూడు ప్రక్రియల ముచ్చటైన పుస్తకమన్న మాట. ఇందులోని కవిత ఏ రూపంలో ఉండినా, అద్భుతమైన రసగులికే. కొన్ని ఆకాశవాణి విజయవాడ కేంద్రంలో ప్రసారమైన సమస్యా పూరణలకు పూరించిన పద్యాలు ఇందులో ఉన్నాయి. మరికొన్ని హైదరాబాద్ ఆకాశవాణి కేంద్రాలలో స్వయంగా కవి గానం చేసి, వినిపించిన కవితలు కొన్ని ఉన్నాయి.
మైక్రోసాఫ్ట్ ఎక్సెల్
మైక్రోసాఫ్ట్ ఎక్సెల్ అనేది మైక్రోసాఫ్ట్ విండోస్, మాక్ OS మరియు iOS ల కొరకు మైక్రోసాఫ్ట్ చే అభివృద్ధి చేయబడిన ఒక స్ప్రెడ్‌షీట్ అనువర్తనం. దీని ముఖ్య వైఖరులు గణన, గ్రాఫింగ్ టూల్స్, పివట్ పట్టికలు, మరియు అప్లికేషన్స్ కొరకు విజువల్ బేసిక్ గా పిలవబడే ఒక మాక్రో ప్రోగ్రామింగ్ లాంగ్వేజ్. ఇది ఇటువంటి ప్లాట్ ఫారముల కొరకు ముఖ్యంగా 1993 నాటి "వెర్షన్ 5" నుంచి చాలా విస్తృతంగా ఉపయోగించబడుతున్న స్ప్రెడ్‌షీట్, మరియు స్ప్రెడ్‌షీట్‌ల కొరకు పరిశ్రమ ప్రమాణంగా లోటస్ 1-2-3ను భర్తీ చేసింది. ఎక్సెల్ రూపాలు మైక్రోసాఫ్ట్ ఆఫీస్ యొక్క భాగంగా ఉన్నాయి.
మైక్రోసాఫ్ట్ ఎక్సెల్ అన్ని స్ప్రెడ్‌షీట్‌ల యొక్క ప్రాథమిక లక్షణాలను కలిగి ఉంటుంది, అంక గణిత కార్యకలాపాల వంటి డేటా అవకతవకలు నిర్వహించడానికి దీని సంఖ్యాత్మక వరుసలలో మరియు అక్షర-పేరుతో ఉన్న నిలువు వరుసలలో సెల్స్ యొక్క గ్రిడ్ ఉపయోగించుకొని చక్కబరచుకోవచ్చు.యూట్యూబ్ లో మైక్రోసాఫ్ట్ ఎక్సెల్ 2007 ట్యుటోరియల్
సీమ సాహితి
సీమ సాహితి సాహిత్య సామాజిక మాసపత్రిక నంద్యాల నుండి వెలువడింది. జనవరి 1996లో తొలి సంచిక వెలువడింది. బి.పాండురంగారెడ్డి, రాచపాళెం చంద్రశేఖర్ రెడ్డి, తుమ్మల రామకృష్ణ సంపాదకులుగా తొలి సంచికలో పేర్కొన్నారు. రెండవ సంచికలో రాచపాళెం చంద్రశేఖర్ రెడ్డి ప్రధాన సంపాదకునిగాను, బి.పాండురంగారెడ్డి వర్కింగ్ ఎడిటర్‌గా, మధురాంతకం రాజారాం, జానమద్ది హనుమచ్ఛాస్త్రి, భూమన్ ఇతర సంపాదక సభ్యులుగా పేర్కొనబడింది.
రాయలసీమ ప్రాంతం నుండి వెలువడే సాహిత్యానికి పూర్వవైభవం తీసుకురావడం ఈ పత్రిక ఆశయాలలో ఒకటి. ఈ పత్రిక బళ్ళారి రాఘవపై, విద్వాన్ విశ్వంపై, శ్రీబాగ్ ఒడంబడికపై ప్రత్యేక సంచికలను వెలువరించింది. ఈ పత్రికలో వ్యాస సాహితి, కవితాసీమ, కథా సాహితి, సమీక్షా సాహితి, లేఖా సాహితి మొదలైన శీర్షికలున్నాయి. ఈ పత్రికలో తమ్మినేని పుల్లయ్య, యస్.జి.డి.చంద్రశేఖర్, వనం దత్తగురుప్రసాదశర్మ, రాచపాళెం చంద్రశేఖర్ రెడ్డి, తుమ్మల రామకృష్ణ, నాగసూరి వేణుగోపాల్, బి.సూర్యసాగర్, కాకరాల, టి.రాజారాం, పంపన, నిఖిలేశ్వర్, శరత్ బాబు, వి.లలిత, కొడవటిగంటి కుటుంబరావు, జైసీతారాం, అద్దేపల్లి రామమోహనరావు, దినకర్, రాధేయ, బిక్కి కృష్ణ, సన్నపురెడ్డి వెంకటరామిరెడ్డి, హెచ్చార్కె, శాంతి నారాయణ, ఎస్వీ సత్యనారాయణ, ఎం.ఆర్.గోవిందరెడ్డి, పప్పూరి రామాచార్యులు, నీలం సంజీవరెడ్డి, భూమన్, కె.బాలగోపాల్, జూపల్లి ప్రేమ్‌చంద్, సింగమనేని నారాయణ, గన్నమనేని సాయిబాబా, షమీవుల్లా, సి.కామేశ్వరరావు, షేక్ మహమ్మద్ ముస్తఫా, సర్తాజ్, జె.పి.మునిస్వామి, వేంపల్లి అబ్దుల్‌ఖాదర్, మధురాంతకం రాజారాం, యం.వి.రమణారెడ్డి, నిమ్మగడ్డ వేంకటేశ్వరరావు, ఎస్.పి.శంకరరెడ్డి, కె.యస్.యస్.శేషన్, ద్వా.నా.శాస్త్రి, పోసా శివయ్య, కె.యం.రాయుడు, దాదా హయాత్, ఎస్.గంగప్ప, సాగర్, అవధానం నాగరాజారావు, హెచ్.ఎస్.బ్రహ్మానంద, వి.ఆర్.రాసాని, అమళ్ళదిన్నె గోపీనాథ్, సౌభాగ్య, ఆర్.వసుంధరాదేవి, తక్కోలు మాచిరెడ్డి, దస్తగిరి, పి.ఎల్.శ్రీనివాసరెడ్డి, తంగిరాల వెంకట సుబ్బారావు, నాళేశ్వరం శంకరం, టి.గిరిరాజులు, సమతారావు, పి.రామకృష్ణారెడ్డి, మల్లెల దాసరి నరసింహమూర్తి, మధుర్‌జీ, చలసాని ప్రసాదరావు మొదలైన వారి రచనలు వెలువడ్డాయి. 1998లో ఈపత్రిక ఆగిపోయింది.
ఆగస్టు - అక్టోబరు 1996 సంచికలో ఈ క్రింది అంశాలు ఉన్నాయి.
వ్యాస సాహితి
కవితాసీమ
కథా సాహితి
సమీక్షా సాహితి
లేఖా సాహితి
ఇట్లు మీ విధేయుడు
ఇట్లు మీ విధేయుడు ప్రముఖ హాస్య రచయిత, సాహిత్య అకాడమీ అవార్డు గ్రహీత భమిడిపాటి రామగోపాలం వ్రాసిన కథా సంకలనం. ఈ సంకలనం రచనకు గాను భమిడిపాటి రామగోపాలంకు సాహిత్య అకాడెమీ పురస్కారం లభించింది. ఇట్లు మీ విధేయుడు పుస్తకంలో ప్రధానంగా హాస్యభరితమైన కథలు, మధ్యతరగతి జీవితాలను ఆధారం చేసుకున్న కథలు ఉన్నాయి.
"వెన్నెల నీడ" కథలో కథానాయిక శ్యామలకు వివాహమై ఏడో సంవత్సరంలో కథ ప్రారంభమవుతుంది. భర్త కలెక్టర్ కార్యాలయంలో గుమాస్తాగా పనిచేస్తూంటారు, ఆమెకు ఇద్దరు పిల్లలు ఉంటారు. ఐతే రైలుప్రయాణంలో తన వివాహానికి పూర్వం పెళ్ళిచూపులకు వచ్చి తాను, తనవారూ తిరస్కరించిన వ్యక్తి కనిపిస్తారు. ఏడేళ్ళలో ఆయన వివాహం చేసుకోకుండానే ఉండిపోతారు. పోటీపరీక్షల్లో విజయం సాధించి, సివిల్ సర్వీసు సాధించి, ఒంగోల్లో సబ్-కలెక్టర్‌గా పనిచేస్తున్నారు. ఈ విషయం తెలిసిన శ్యామల మనస్సంచలనం, దాని ఫలితం వంటివి మిగతా కథ. "వంటొచ్చిన మగాడు" కథలోని ఇతివృత్తం వంట వచ్చిన కథానాయకుడు రామనాథం ఆ కారణంగా ఎదుర్కొన్న ఇబ్బందులు, చిన్నచూపూ సరదాగా చెప్పే ఇతివృత్తం. "త్రివర్ణ చిత్రం" కథలో ఒకమ్మాయిని ప్రేమించి పెళ్ళిచేసుకోబోయి చివరకు కులం అడ్డురాగా చేసుకోలేకపోయిన వ్యక్తే ఆమెను పెళ్ళాడిన భర్త స్నేహితుడైతే వారి ముగ్గురికీ మధ్య ఉండే అనుమానాలతో సున్నితంగా మలిచారు ఇతివృత్తాన్ని.
సంకలనంలో 1990ల నాటి ప్రచురణలో 52కథలు ఉండగా, 2001 నాటి సంకలనంలో 39 మాత్రమే ఉన్నాయి. కథాసంకలనానికి గాను రచయిత సాహిత్య అకాడమీ పురస్కారం పొందారు.
మల్టీమీటర్
మల్టీమీటర్ లేదా మల్టీటెస్టర్ ఇంకా VOM (వోల్ట్-ఓమ్ మీటర్) గా కూడా పిలవబడే ఇది ఒక విద్యుత్ కొలత పరికరం. దీనొక్క దానిలోనే విద్యుత్ ను అనేకరకాలుగా కొలుచు ఫంక్షన్లు కలిసి ఉంటాయి. టైపికల్ మల్టీమీటర్ వోల్టేజి, విద్యుత్ ప్రవాహం, మరియు నిరోధకతను కొలిచే సామర్థ్యం వంటి ప్రాథమిక లక్షణాలను కలిగి ఉంటుంది. అనలాగ్ మల్టీమీటర్లు మైక్రోఅమ్మీటర్ గా ఉపయోగించబడతాయి, దీని పాయింటర్ స్కేల్ క్రమాంకనం పై కదులుతూ విభిన్న కొలతలను చూచిస్తాయి. డిజిటల్ మల్టీమీటర్లు కొలచిన విలువను సంఖ్యలుగా, మరియు ఏ ప్రమాణంలో కొలవబడిందో కూడా డిస్‌ప్లే బార్ లో చూపిస్తాయి. డిజిటల్ మల్టీమీటర్లు ఇప్పుడు చాలా సర్వసాధారణం కానీ అనలాగ్ మల్టీమీటర్లు కొన్ని సందర్భాల్లో ఇప్పటికీ ఉత్తమంగా ఉన్నాయి, ఉదాహరణకు వేగంగా మారే విలువలను పరిశీలించే సమయంలో అనలాగ్ మల్టీమీటర్లు మారే విలువలను వెనువెంటనే చూపిస్తాయి.
మల్టీమీటర్ చేతికి అబ్బగలిగిన పరికరం, అందువలన దీనిని ఎక్కడికైనా సులభంగా తీసుకెళ్ళవచ్చు, కాబట్టి సంబంధిత రంగంలో తప్పులను గుర్తించేందుకు మరియు పని రంగం కొరకు తీసుకువెళ్ళి ఉపయోగిస్తారు. అలాగే దీనిని బెంబ్ పై లేదా అనువైన చోట పెట్టుకొని పనిచేయని ఎలక్ట్రానిక్ వస్తువుల లోపాలను గుర్తిస్తూ సరిచేస్తారు. ఇంకా సంబంధిత పని రంగంలో పనులు చేస్తున్నపుడు దోషాలు రాకుండా నిర్వర్తించుటకు చాలా అధిక స్థాయి వరకు కొలిచి ఖచ్చితత్వ విలువలనిచ్చేందుకు ఇవి ఉపయోగపడతాయి. వీటిని ఎలక్ట్రానిక్ పరికరాలు, మోటారు నియంత్రణలు, గృహొపకరణాలు, విద్యుత్ సరఫరాలు మరియు వైరింగ్ వ్యవస్థలు వంటి పారిశ్రామిక మరియు గృహ పరికరాల విస్తృత పరిధిలో విద్యుత్ సంబంధిత సమస్యలను పరిష్కరించటానికి ఉపయోగించవచ్చు.
మల్టీమీటర్లు ఫీచర్ల మరియు ధరల యొక్క విస్తృత శ్రేణులలో అందుబాటులో ఉన్నాయి. చౌకరకపు మల్టీమీటర్లు 500 రూపాయల కంటే తక్కువ ధరలలో ఉన్నాయి, అయితే ధ్రువీకృత క్రమాంకణముతో ప్రయోగశాల గ్రేడ్ నమూనాలు
3 లక్షల రూపాయల కంటే ఎక్కువ ధర లోనూ ఉన్నాయి.
యోగచైతన్యప్రభ
ఇది ఒక ఆధ్యాత్మిక పత్రిక
ఆంధ్రపత్రిక సంవత్సరాది సంచిక
1910 నుండి ఆంధ్రపత్రిక 'ఉగాది సంచిక'లను ప్రచురించడం మొదలుపెట్టింది. ఈ సంవత్సరాది సంచికలు ఎక్కువ పేజీలతో ప్రత్యేక వ్యాసాలు, ఇతర రచనలతో విలక్షణంగా ఎప్పటికీ దాచుకొనేవిగా ఉండేవి. మొదటి ఉగాది సంచికలో 248 పేజీలు 126 చిత్రపటాలు ఉన్నాయి. కేవలం ముద్రణకే రెండు నెలలు పట్టేదట. అప్పటి ప్రసిద్ధ రచయితలు, పరిశోధకులు, కవులు ఇందులో రచనలు చేశేవారు. సంవత్సరం మొత్తంలో జరిగిన రాజకీయ, సాంఘిక, సాంస్కృతిక సంఘటనలను ఇందులో ప్రస్తావించేవారు.
ద్వ్యర్థి కావ్యం
ద్వ్యర్థి కావ్యం చాలా విలక్షణమైన, కష్టభరితమైన ప్రక్రియ. ఒకే కావ్యానికి రెండు అర్థాలు వచ్చేలా రచిస్తే దాన్ని ద్వ్యర్థి కావ్యమని పిలుస్తారు. రాఘవ పాందవీయమనే గ్రంథాన్ని ఉదాహరణగా స్వీకరిస్తే అవే పద్యాలు రామాయణ పరంగా చదువుకుంటే రామాయణంగానూ, మహాభారతంగా అర్థం చేసుకుంటే భారతంగానూ అర్థం వచ్చేలా రచించారు. ఇలాంటి గ్రంథాన్ని రచించడానికి విస్తృతమైన భాషా పరిజ్ఞానం, లోతైన సాహిత్య పాండీత్యం అవసరం.
ద్వ్యర్థి కావ్యాన్ని మొదట వేములవాడ భీమకవి వ్రాశాడని ప్రతీతి. అయితే ఆ కావ్యం లభించడంలేదు. ఆయన 11వ శతాబ్ది వాడు కాగా ఆయన అనంతరం 16వ శతాబ్ది వరకూ ద్వ్యర్థి కావ్యాలు రాలేదు. ప్రస్తుతానికి లభిస్తున్న ద్వ్యర్థి కావ్యాన్ని రచించినవారు పింగళి సూరన. సూరన కూడా వేములవాడ భీమకవిని గురించి తలుస్తూ పెద్దలు వేములవాడ భీమన ద్వ్యర్థి కావ్యాన్ని వ్రాశాడని చెప్తారు, అలా అని వినడమే తప్ప చదివేందుకు దొరికింది లేదని వ్రాశారు. పింగళి సూరన వ్రాసిన రాఘవ పాండవీయం తొలి తెలుగు ద్వ్యర్థి కావ్యంగా నిలుస్తోంది. సూరన కావ్యం తర్వాత రామరాజభూషణుడు, కృష్ణాధ్వరి వంటివారు రచించారు. దక్షిణాంధ్రయుగంలో ద్వ్యర్థి కావ్యాలు విలసిల్లాయి. ఆధునిక యుగంలో కూడా పలు ద్వ్యర్థి కావ్యాలు వచ్చాయి.
అచ్చ తెలుగు కావ్యం
తెలుగు భాషలో పదాలు సంస్కృత సమాలు, ప్రాకృత సమాలు, సంస్కృత భవాలు, ప్రాకృత భవాలు, దేశ్యాలు, అన్యదేశ్యాలుగా ఆరు రకాలుగా విభజించారు. సంస్కృత సమాలు(నేరుగా సంస్కృతంలోని పదాలకు చివర తెలుగు విభక్తిని కలపగా వచ్చినవి) తప్ప మిగిలినవి అచ్చతెలుగుగా లెక్కిస్తారు. అచ్చతెలుగుకు సంస్కృత సమాలు కలిస్తే మనది ఆంధ్ర భాష లేదా తెలుగు భాష. సంస్కృత సమపదం ఒక్కటి కూడా రాకుండా పద్యాన్ని రచించడం కొంచెం కష్టమైన పనే. తెలుగు(ఆంధ్ర) భాషలో వందల పద్యాలతో రాస్తూ మధ్యలో ఎక్కడయినా ఒకటి అచ్చతెలుగు పద్యం రాస్తే, అది పాఠకునికీ, శ్రోతకీ ఒక విశ్రాంతిగా ఉంటుంది. వైవిధ్యం వల్ల మనస్సుకి ఉల్లాసం కలుగుతుంది. ఐతే మొత్తం పుస్తకమంతా అచ్చతెలుగులోనే చెప్తే, ఇంకెంత సంబరపడతాడు! దాని చందం తెలిసినవాడు ఎంతగా ఆశ్చర్యపడతాడు! శ్రమను గుర్తించి ఎంతగా కొనియాడతాడు! ఊహించలేం. ఇటువంటి అభిప్రాయంతోనే తొలి అచ్చతెలుగు కావ్యాన్ని పొన్నెగంటి తెలగన్న రచించారు.
తెలుగు భాషలో అప్పటికి అపూర్వమైన ఈ ప్రక్రియను చేపట్టిన మొదటి పట్టే తెలుగు సాహిత్య చరిత్రలో గొప్ప అచ్చతెలుగు కావ్యంగా పేరుతెచ్చుకున్నారని బేతవోలు రామబ్రహ్మం వ్యాఖ్యానించారు.
అమళ్ళదిన్నె గోపీనాథ్
అమళ్లదిన్నె గోపీనాథ్ రాయలసీమ ప్రాంతానికి చెందిన జానపద కళాకారుడు, రచయిత, నటుడు. 
ఇతడు అనంతపురం జిల్లా, బత్తలపల్లె మండలం అప్పరాశ్చెరువు గ్రామంలో 1932వ సంవత్సరంలో జన్మించాడు. బి.ఎ. చదివాడు. గ్రంథాలయశాఖలో శిక్షణ పొంది పౌరగ్రంథాలయ శాఖలో పనిచేసి గ్రేడ్-1 లైబ్రరీయన్‌గా 1990లో పదవీ విరమణ చేశాడు.
1944లో ఎరుకలసాని వేషంతో కళారంగ ప్రవేశం చేశాడు. ఆనాటి నుండి కళారంగానికి అంకితమయ్యాడు. జానపద కళలో ఎక్కువ కృషి చేశాడు. రాయలసీమలోని ప్రతిపల్లెలో ప్రతిధ్వనించే పాట కాదరయ్య పాటను జనబాహుళ్యం లోనికి తెచ్చింది ఇతడే. అనేక జానపద, పౌరాణిక, చారిత్రక, సాంఘిక నాటకాలలో విభిన్నమైన పాత్రలు ధరించి నటుడిగా పేరు గడించాడు. హాస్య రసపోషణలో ఇతడు పలువురి మెప్పుపొందాడు. ఇతడు మంచి వక్త. ఆకాశవాణి కడప, అనంతపురం కేంద్రాల నుండి శతాధిక ప్రసంగాలు చేశాడు. అవధానాలలో అప్రస్తుత ప్రసంగానికి అమళ్లదిన్నె గోపీనాథ్ పెట్టింది పేరు. ఇతడు అనేక సభలు, సదస్సులు, ప్రదర్శనలు, అవధానాలలో పాల్గొన్నాడు. ఇతడు వివిధ అంశాలపై పదికి పైగా పుస్తకాలను రచించాడు. అనంతపురం లోని లలితకళాపరిషత్తుకు కార్యదర్శిగా సేవలనందించాడు.
కళారంగానికి ఆరు దశాబ్దాలుగా అవిశ్రాంత కృషి చేసిన ఇతడు 2007, ఆగస్టు 16న మరణించాడు.
అమళ్లదిన్నె గోపీనాథ్ ద్వారా ప్రాచుర్యం పొందిన కాదరయ్య పాట ఇక్కడ చదవండి.
తుమ్మల రామకృష్ణ
తుమ్మల రామకృష్ణ 1957, అక్టోబరు 12వ తేదీన జన్మించారు. వీరి జన్మస్థలం చిత్తూరు జిల్లా, సోమల మండలం, ఆవులపల్లె గ్రామం. వీరి తల్లిదండ్రలు మునివెంకటప్ప, సాలమ్మ. ఈయన ప్రాథమిక విద్య స్వగ్రామంలో, మాధ్యమిక విద్య పెద్ద ఉప్పరపల్లి నెరబైలు (తలకోన)లో జరిగింది. ఆ తర్వాత ఇంటర్మీడియెట్ నుంచీ పిహెచ్.డి వరకు తిరుపతిలో కొనసాగింది. ఈయనశ్రీ వెంకటేశ్వర విశ్వవిద్యాలయం తెలుగుశాఖ నుంచి ‘‘తెలులో హాస్య నవలలు’’ అనే పరిశోధక గ్రంథానికి పిహెచ్.డి పట్టా పొందారు.
తుమ్మల రామకృష్ణ మిత్రులు రాప్తాడు గోపాల కృష్ణ, శ్రీనివాసమూర్తిలతో కలిసి ‘పల్లెమంగలి కథలు’, ‘ఫాక్షన్ కథలు’ ప్రచురించారు. ఆ తర్వాత కర్నూలు సాహితీ మిత్రులతో కలిసి ‘కథాసమయం’ కథలు, ‘హైంద్రావతి కథలు’ ప్రచురించారు. ప్రత్యేకించి తాను రాసిన కథలని ‘‘మట్టిపొయ్యి’’ పేరుతో ప్రచురించారు.
రామకృష్ణగారికి ఆధునిక సాహిత్యం, ముఖ్యంగా నవల, కథానిక, నాటకం, వచనకవిత్వం అంటే మహా ఇష్టం. వీరి కృషి కూడా ఎక్కువగా ఆధునిక సాహిత్యంపైనే కొనసాగింది. కందుకూరి, గురజాడ, చింతాదీక్షితులు, శ్రీపాద, చలం, కుటుంబరావు, గోపీచంద్, రావిశాస్త్రి, చాసో, మధురాంతకం, కాళీపట్నం, కేతువిశ్వనాథరెడ్డి, సింగమనేని నారాయణ, పతంజలి, రాజయ్య, రఘోత్తమరెడ్డి, బి.యస్.రాములు, శివారెడ్డి మొదలైన కవులు, రచయితలపై పలు ఉపన్యాసాలిచ్చారు. 2004 నుంచీ హైదరాబాదు విశ్వవిద్యాలయం, తెలుగుశాఖలో ఆచార్యులుగా ఉన్నారు. 2015 జూన్ నుంచి శాఖాధ్యక్షులుగా కొనసాగుతున్నారు.
ఆధునిక తెలుగు సాహిత్యానికి సంబంధించి ‘పరిచయం’, ‘బహుముఖం’, ‘అభిఛందనం’, ‘అవగాహన’ అనే వ్యాస సంపుటులు ప్రచురించారు. వీరు రాసిన ‘‘తెల్లకాకులు’’ కథపై వచ్చిన స్పందనలు, విమర్శలు, వ్యాసాలు ‘‘ఎక్కడివీ తెల్ల కాకులు’’ పేరుతో ఆయన విద్యార్థులు వెంకటరమణ, నాగరాజులు ప్రచురించారు. 
ఈయన పర్యవేక్షణలో 20 మంది పిహెచ్.డి పట్టాలు, 34 మంది ఎం.ఫిల్. పట్టాలు పొందారు. ముఖ్యంగా నవల, కథానిక, వచన కవిత్వం, సంస్కరణ, అభ్యుదయ, విప్లవోద్యమాలు, స్త్రీవాదం, దళితవాదం, మైనారిటీవాద, గిరిజన జీవితాలపై ప్రత్యేక శ్రద్ధతో పరిశోధనలు చేయించారు. ఇటీవల ఆయన డ్రీమ్ ప్రాజెక్ట్ అయిన వృత్తికథలపై పనిచేస్తున్నారు. ‘అడపం’ పేరుతో 31 కథలతో ఒక సంకలనం తీసుకొచ్చారు. ‘రేవు’ పేరుతో మరో 30 కథలతో ఒక కథాసంకలనం రాబోతుంది. 
వివిధ విశ్వవిద్యాలయాలకు పాఠ్య ప్రణాళికా సంఘం సభ్యులుగా వ్యవహరిస్తున్నారు. యూ.జి.సి., యు.పి.పి.ఎస్.సి కి తన సేవలందిస్తున్నారు.
భూమన్
భూమన్ వక్త, రచయిత, రాయలసీమ ఉద్యమకారుడు. వీరి అసలు పేరు భూమన సుబ్రహ్మణ్యంరెడ్డి.
మేధావిగా, వక్తగా, రచయితగా, రాయలసీమ ఉద్యమకారుడిగా చిరపరిచితుడైన భూమన్ చిన్నతనంలోనే సాహిత్యం పట్ల మక్కువనూ, సమాజం పట్ల ప్రగతిశీల దృక్ఫథాన్నీ పెంచుకున్నాడు. తన 18వ ఏటనే చలం ప్రభావంతో కొంతకాలం తిరువన్నామలై లో గడిపాడు. 19వ ఏట నక్సల్బరీ, విప్లవ రాజకీయాల పట్ల ఉత్తేజితులై ఎందరో ప్రగతిశీల నాయకులకు సన్నిహితులయ్యాడు. 1970 లో విరసం సభ్యుడై ఆ సంస్థ బాధ్యుడిగా కూడా కొంతకాలం వ్యవహరించాడు. భారత చైనా మిత్రమండలి లో కూడా ఉన్నాడు.
ఇతని కవితలు “లే”, “విప్లవం వర్ధిల్లాలి” అనే కవితా సంకలనాల్లోనూ, “రాయలసీమ” పత్రికలోనూ ప్రచురితం అయ్యాయి. 1974లో చిత్తూరు కుట్ర కేసులోనూ, 1975లో అత్యవసర పరిస్థితి (ఎమర్జెన్సీ) లోనూ అరెస్టు అయి జైలు నిర్భంధానికి గురయ్యాడు. 1978లో జనసాహితి స్థాపక సభ్యులయ్యాడు. 1984లో రాయలసీమ ఉద్యమం ఉవ్వెత్తున ఎగిసిపడినప్పుడు ఆ ఉద్యమ కార్యాచరణ కమిటీకి ఉపాధ్యక్షులుగా ఎన్నికయ్యాడు. రాయలసీమ గొంతుకగా వెలువడుతున్న కదలిక పత్రిక సంపాదక సభ్యుడుగా ఉన్నాడు.
రాయలసీమ ఉద్యమంలో భాగంగా పోతిరెడ్డిపాడుకు సాగిన పాదయాత్ర బృందంలో ప్రముఖ భూమికను పోషించాడు. 1990 లో రాయలసీమ అధ్యయన కేంద్రాన్ని ఏర్పాటు చేశాడు. కన్యాశుల్కం నూరేళ్ళ పండుగ, చలం శతజయంతి సభలను ఘనంగా నిర్వహించాడు. సీమ సాహితి పత్రిక, సంస్థ నిర్మాణంలో క్రియాశీలక పాత్ర పోషించాడు. రాయలసీమ సమస్యలపై వివిధ పత్రికల్లో వందలాది వ్యాసాలను రచించాడు. భూమన్ రచించిన రాయలసీమ వ్యాసాల సంకలనం “రాయలసీమ ముఖచిత్రం” అత్యంత ప్రజాదరణను పొందింది. వృత్తి రీత్యా తిరుపతి ఎస్.వి. ఆర్ట్స్ కళాశాల రాజనీతి శాస్త్ర అధ్యాపకునిగా, శ్వేత డైరెక్టర్ గా ఉద్యోగ బాధ్యతలను నిర్వహించాడు.
సన్నపురెడ్డి వెంకటరామిరెడ్డి
సన్నపురెడ్డి వెంకటరామిరెడ్డి గ్రామీణ నేపథ్యం, రైతుల కష్టాలను ఇతివృత్తంగా స్వీకరించిన రచయిత.
ఇతడు 1963, ఫిబ్రవరి 16వ తేదీన సన్నపురెడ్డి చెన్నమ్మ, లక్ష్మిరెడ్డి దంపతులకు కడప జిల్లా, కాశినాయన మండలం బాలరాజుపల్లె గ్రామములో ఒక సామాన్య రైతు కుటుంబంలో జన్మించాడు. ఇతడు బి.ఎస్సీ, బి.ఈడీ. చదివాడు. 1989నుండి పాఠశాల ఉపాధ్యాయుడిగా పనిచేస్తున్నాడు. 1987 నుండి కథలు, నవలలు, కవితలు వ్రాస్తున్నాడు. ఇతడి నవల చినుకుల సవ్వడి ఇంగ్లీషు భాషలోనికి అనువదించబడింది. కొన్ని కథలు హిందీ, కన్నడ, ఒరియా భాషలలోకి అనువదించబడ్డాయి. ఇతని రచనలపై శ్రీ వెంకటేశ్వర విశ్వవిద్యాయం, ఆంధ్ర విశ్వవిద్యాలయం, ద్రావిడ విశ్వవిద్యాలయాలలో పి.హెచ్.డి.స్థాయిలో మూడు పరిశోధనలు, హైదరాబాద్ కేంద్రీయ విశ్వవిద్యాలయం, శ్రీకృష్ణదేవరాయ విశ్వవిద్యాలయాలలో ఎం.ఫిల్. స్థాయిలో రెండు పరిశోధనలు జరిగాయి.
ఇతని కథలు ఆంధ్రప్రభ,ఆహ్వానం, చినుకు, ఆంధ్రజ్యోతి సచిత్ర వారపత్రిక, ఆంధ్రజ్యోతి, సాహిత్యనేత్రం, ఈనాడు, స్వాతి మాసపత్రిక,వార్త,చతుర,నవ్య,రచన,స్రవంతి మొదలైన పత్రికలలో ప్రచురింపబడ్డాయి.
దుర్గెంపూడి చంద్రశేఖరరెడ్డి
డా.దుర్గెంపూడి చంద్రశేఖరరెడ్డి క్రీ.శ.1949 సంవత్సరం అగస్టు 1 వ తేదిన జన్మించాడు.ఇతని తల్లిదండ్రులు నాగేంద్రమ్మ, వెంకటప్పారెడ్డి.ఈయనకు ఇద్దరు సోదరులు డి.వి.కృష్ణ మరియు సాయిరెడ్డి.
చంద్రశేఖరరెడ్డి యొక్క ప్రాథమిక విద్యాభ్యాసం ప్రస్తుత్త తెలంగాణ రాష్ట్రంలోని, నిజామాబాదు జిల్లాలోని పెంటఖుర్దు (బోధన్) లో మొదలైనది. బొదన్ లోని ప్రభుత్వోన్నత పాఠశాలలో 1965లో తన హెచ్.ఎస్.సి,ని పూర్తి చేసాడు.అతరువాత ఈయన కళాశాల విద్యాభ్యాసం హైదరాబాదున మొదలైనది. హైదరాబాదులోని, ఆంధ్రసారస్వత పరిషత్తు ప్రాచ్య కళాశాలలో 1965-69లో పట్టబధ్రుడయ్యాడు.అక్కడ డిప్‌.ఓ.ఎల్‌, బి.ఓ.ఎల్‌లో ఉత్తీర్ణత సాధించాడు.అటుపిమ్మట ఉస్మానియా విశ్వవిద్యాలయములో ఎమ్‌.ఏ (తెలుగు) 1973,1976లో ఎమ్‌.ఏ (భాషాశాస్త్రం) లో,1979లో ఎమ్‌.ఫిల్‌ (తెలుగు) లో కూడా ఉత్తీర్ణత పొందాడు.
ఉస్మానియా విశ్వవిద్యాలయంలో తెలుగు కావ్య పీఠికల పరిశీలన అనే విషయంపై పరిశోధన వ్యాసం సమర్పించి,1984లో పిహెచ్‌.డి.పొందాడు.
చంద్రశేఖరరెడ్డి వివాహం డాక్టరు గుంటూరు రాజ్యలక్ష్మితో 1976 వసంవత్సరం జూలై నెల 5 వతేదిన జరిగింది. ఈ దంపతులకు ఇద్దరు సంతానం. వారిపేర్లు ; హిమ (25-3-1978), పావన్‌ (8-11-1984)
వీరి ఉద్యోగ పర్వమంతా సికింద్రాబాదు మరియు హైదరాబాదు పరిసరప్రాంతాలలోనే కొనసాగినది
వీరు 2007 జూలై 31న ఉద్యోగ విరమణ చేసారు.
ప్రస్తుతం ఎమెస్కో ప్రధాన సంపాదకులుగా వ్యవహరిస్తున్నారు.
ది హాబిట్
ది హాబిట్ ఆంగ్లం: The hobbit. (లేదా) దేర్ ఎండ్ బ్యాక్ అగైన్ అనే బాలల సాహిత్య మరియు కాల్పనిక నవలను ఆంగ్ల రచయిత జె.ఆర్.ఆర్. టోల్కీన్ రచించారు. ఈ పుస్తకం సెప్టెంబరు 21, 1937 న ప్రచూరితమై విశ్వవ్యాప్తంగా ఆదరణ పొందింది. న్యూయార్క్ హెరాల్డ్ ట్రిబ్యూన్ సంస్థ తరపున ఉత్తమ బాలల సాహిత్య రచనగా అవార్డు పొందింది. ఇప్పటికీ పాశ్చాత్య దేశాలలో బాలల సాహిత్యంలో ఈ పుస్తకం విశేష ఆదరణ చురగొంది.
ఈ పుస్తకం (ఆర్థికంగా) ఘనవిజయం సాగించినందుకు టోల్కీన్ ని కొనసాగింపుగా పుస్తకాలు వ్రాయమని ప్రచూరణకర్తలు కోరగా లార్డ్ ఆఫ్ ది రింగ్స్ రచించారు. ఇవి కూడా ఘనవిజయం సాధించాయి. హాబిట్ కథలోని కొన్ని పాత్రలు, మిడిల్ ఎర్త్ కథాంశం లార్డ్ ఆఫ్ ది రింగ్స్ లో కూడా కనబడుతుంది. ఈ కథలు ముఖ్యంగా యుద్దనేథ్యం కల్గి వుంటాయి. ఇటువంటి యుద్ద కథలు వ్రాయడానికి టోల్కీన్ మొదటి ప్రపంచయుద్దంలో పనిచేసిన అనుభవం తోడ్పడిందని విమర్శకులు భావిస్తారు. పైగా టోల్కీన్ కి జెర్మానిక్ ప్రాచీన భాషా పరిజ్ణానం ఉండడం పిల్లల కథలంటే అభిరుచి వుండడం మరొక కారణం.
ఈ కథలో హాబిట్ (టోల్కీన్ సృష్టించిన ఒక జాతి పొట్టి మనుషులు) బిల్బో బాగ్గిన్ స్, మంత్ర శక్తిగల గెండాల్ఫ్, (డ్వార్ఫ్) మరగుజ్జుల సమూహానికి రాజైన థోరిన్ తో కలిసి మరగుజ్జుల రాజ్యంలోకి చొచ్చుకుని వచ్చిన స్మాగ్ అనే డ్రాగన్ తొ పొరాడి వారి నిథిని దక్కించుకోవడమే కథాంశం.